Izvještaj o prihodu od prodaje ulaznica: Na utakmici protiv Mladosti skenirano 1353 koda | Oficijelna stranica FK Sarajevo\nIzvještaj o prihodu od prodaje ulaznica: Na utakmici protiv Mladosti skenirano 1353 koda\n04.05.2016 u 23:41h\nU sklopu 28. kola BH Telecom Premijer lige Bosne i Hercegovine, Fudbalski klub Sarajevo je u srijedu, 4. maja, na Olimpijskom stadionu "Asim Ferhatović-Hase" dočekao Mladost iz Doboja kod Kaknja. Prema procjenama, utakmicu je sa tribina stadiona Koševo posmatralo oko 1500 gledalaca.\nPrema izvještaju agencije "Echoes" Sarajevo, putem sistema KupiKartu.ba, na utakmici protiv Mladosti skenirana su 1353 koda pojedinačnih ulaznica, sezonskih ulaznica i članskih kartica Fudbalskog kluba Sarajevo, a tom broju treba dodati i određen broj gostiju koji su besplatno pratili susret. Gosti na ovoj utakmici bili su članovi članovi Omladinskog pogona FK Sarajevo, Akademije FK Sarajevo, Škole Fudbala "Asim Ferhatović-Hase", te gošće iz SFK 2000 Sarajevo.\nFudbalski klub Sarajevo ovim putem želi informisati javnost o ostvarenom prihodu u iznosu od 4.400,00 KM sa uračunatim PDV-om, na osnovu prodaje 624 ulaznice.\nBordo klub se zahvaljuje svim našim navijačima i simpatizerima koji su došli na koševski stadion i bodrili naše igrače uprkos lošim vremenskim prilikama i činjenici da se utakmica igrala radnim danom. Naš klub će objaviti i ostvarene prihode sa posljednje domaće utakmice protiv Olimpica u ovoj sezoni, s ciljem nastavljanja prakse transparentnog objavljivanja učešća naših navijača u poslovanju kluba.


U toku su radovi u Jugoslovenskoj ulici u Bočaru\nU Bočaru je trenutno u toku asfaltiranje puteva na priključcima ulica, koje gravitiraju ka Jugoslovenskoj ulici.\nTrenutno se u Bočaru radi na asfaltiranja puteva u priključnim ulicama, koje gravitiraju ka Jugoslovenskoj ulici. Asfaltiraju se priključci i delovi ulica Partizanska, Đure Jakšića, Petefi Šandora i Žarka Zrenjanina, a radi se i na jačanju bankina u lepezama i na saniranju bankina duž cele ulice. Ova ulica, godinama nije imala odgovarajuće rekonstrukcionalno i nivelaciono rešenje, pošto priključci ulica, koje gravitiraju ka Jugoslovenskoj ulici nisu bili pravilno urađeni. To je godinama tako stajalo i ugrožavalo je bezbednost saobraćaja.\nInvestitor je JP „Direkcija“ Novi Bečej, vrednost radova je 2,8 miliona dinara, a izvođač istih je „Put-Invest“.\nJP „Direkcija“ Novi Bečej, kao upravljač javnih puteva na teritoriji opštine Novi Bečej, upravlja sa 150 km putne mreže, održava sve saobraćajnice u svim naseljenim mestima, kao i opštinske puteve.


Auto škole u Boru ponovo rade – RADIO TELEVIZIJA BOR\nAuto škole u Boru ponovo rade\nBOR – Auto škole u Boru, posle desetak dana pauze, od danas ponovo mogu da rade. One su od prvog januara morale da obustave obuku i rad sa kandidatima na poligonu preko puta generalne direkcije kompanije Ziđin Koper, jer je istekao ugovor i dozvola koju su imali sa nekadašnjim RTB-om Bor o korišćenju ovog prostora za poligon za obuku vozača.\nS obzirom na to da je deo poligona na zemljištu koje je u vlasništvu kompanije Ziđin, a deo je na gradskom zemljištu, borske auto škole su se od septembra nekoliko puta obraćale ovoj kompaniji kako bi produžile ugovor, ali nisu dobile nikakav odgovor, do njegovog isteka prvog januara kada su morale da obustave rad.\nIpak, na insistiranje auto škola, uz pomoć lokalne samouprave, kompanija Ziđin prihvatila je pre nekoliko dana da produži ugovor i dozvoli korišćenje ovog prostora do kraja februara. U međuvremenu potpisan je ugovor sa Gradom Borom kojim je borskim auto školama na 30 godina dato dodatno zemljište u nastavku postojećeg poligona, ali je potrebno da se ono uredi asfaltira i prilagodi, što će, kako se očekuje, biti urađeno čim to vremenski uslovi dozvole.\nTags: auto skola, auto škola biki, Bor, crveni sugnal, grad bor, serbia ziđin bor koper\nPrevious Zavidan broj skijaša i bordera na početku zimske sezone na Crnom vrhu\nNext Za LAPZ opštine Majdanpek u ovoj godini 25 miliona dinara


Crnogorci traže rampu za MHE | Novosti.RS\nCrnogorci traže rampu za MHE\nsreda, 15. 05. 2019. u 08:32\nPeticija nevladinih organizacija o moratorijumu na gradnju malih hidroelektrana biće predata Skupštini Crne Gore. Zahtev parlamentarcima potpisalo više od šest hiljada ogorčenih građana\nViše od šest hiljada građana Crne Gore podržalo je peticiju koju je pokrenula nevladina organizacija "Grin hom" kojom se traži uspostavljanje trajnog moratorijuma na gradnju malih hidroelektrana u Crnoj Gori i biće u sredu predata Skupštini Crne Gore. Iz ove NVO su saopštili da su im u prikupljanju potpisa pomogli meštani sela Bukovice, Plava i Vinicke. Međutim, nisu samo ovi krajevi Crne Gore "napadnuti" projektima izgradnje malih HE, nego i Morača, gde se takođe žitelji bune plašeći se posledica koje bi ugrozili nemanjićku lavru - manastir Morača, i probudilo klizišta, ugrozilo biljni i životinjski svet.\nDa se iza projekta malih hidroelektrana igraju razne igre upozoravaju ekolozi iz "Ozona" i "Breznice"\nPotpuno je jasno da se projektima malih hidroelektrana koje imaju minoran i gotovo nevidljiv uticaj na energetsku stabilnost i nezavisnost, a potencijalno velike posledice po rečne i okolne eko-sisteme, rizikuje nestabilnost u lokalnim zajednicama i produbljuje jaz između grupice prebogatih i onih koji se svakodnevno bore za golo preživljavanja, navodi se u saopštenju.\nIzgradnja HE na Morači ponovo je zategla odnose civilnog sektora i države. Vlada ne odustaje od tog projekta, uprkos pritiscima. Sistem hidroelektrana na ovoj reci obuhvata HE "Andrijevo", "Raslovići", "Milunovići" i "Zlatica" instalisane snage 238 megavata i prosečne godišnje proizvodnje 694 gigavata. Predviđeni period njihove izgradnje je šest godina dok se troškovi procenjuju na oko pola milijarde evra. U Ministarstvu ekonomije navode da su javnost u kontinuitetu obaveštavali o ovim projektima i potpisanim memorandumima sa više zainteresovanih investitora i zemalja, među kojima su investitori iz zemalja članica EU. Podsećaju da je ministarstvo pre donošenja strategije razvoja energetike Crne Gore do 2030. godine i pratećeg akcionog plana, sprovelo niz javnih rasprava na kojima je zainteresovana javnost imala priliku da dostavi mišljenja i sugestije. Koliko se dugo najavljuje ovaj projekat, toliko traje i otpor onih koji se bore za njen spas i spas manastira Morače i celog prostora.\nPROČITAJTE JOŠ - Hidroelektrane prete flori i fauni Balkana\n- Nadam se da će prevladati razum kod ljudi i nauke i da će se odustati od ovog nauma, kaže za "Novosti" kolašinski prota Rade Radović. - Davno sam gledao i čitao projekat Vuka Vlahovića koji predviđa četiri-pet malih hidroelektrana u kanjonu Morače gde ne preti nikakva opasnost za naš manastir, versko i kulturno-istorijsko blago. I ne samo to, po Vukovim procenama dobijali bi struju taman onoliko koliko je sada projektovano sa HE "Andrijevo" koja je Damaklov mač ne samo za ovaj kraj, nego i za Podgoricu.\nOPASNOST ZA DUHOVNO BLAGO\nPrestonica Morače i Rovaca, Hram uspenja Presvete Bogorodice, svetski poznat po svom neimarstvu i slikarstvu, u prvom redu po freski "Gavran hrani proroka Iliju", biće ugrožen - upozorava Komnen Bećirović iz Ljevišta, profesor svetske književnosti koji se više od tri decenije bori za spas Morače sa svim njenim jedinstvenim prirodnim i civilizacijskim blagom. - Dovođenjem jezera u temelje moračke lavre vlaga bi se uvukla u peščanu terasu staru pola miliona godina, i u manastirske zidove, i počela da ih rastače. Ako bi jednog dana, na šta geolozi, inače, ukazuju, proradilo klizište Đurđevine i survale se ogromne količine zemlje, nivo jezera bi toliko narastao da bi u njemu nestao manastir! Tim pre što od Osredaka, na desnoj obali Morače, takođe postoje klizišta.\nutorak, 29. 09. 2020. u 07:12


Povoljniji krediti za privrednike u FBiH - informativa.ba\nBiznis Privreda Povoljniji krediti za privrednike u FBiH\nPovoljniji krediti za privrednike u FBiH\n04 Mar 2016 14:56\nNakon nekoliko sastanaka predstavnika Udruženja poslodavaca FBiH s rukovodstvom Razvojne banke FBiH (RB FBiH) prihvaćen je prijedlog tog udruženja o snižavanju kamata privrednicima koji posluju u FBiH.\nIz Udruženja poslodavaca FBiH je saopćeno da je Nadzorni odbor Razvojne banke FBiH 18. februara ove godine prihvatio njihov prijedlog o dodatnom sniženju kamata i to: kreditna linija za dugoročno kreditiranje stalnih sredstava sa četiri na tri posto, kreditna linija za dugoročno kreditiranje poljoprivredne proizvodnje sa četiri na tri posto, te kreditna linija za dugoročno kreditiranje tekućih sredstava za izvoznike sa pet na četiri posto.\nOsim toga, RB FBiH je produžila rok otplate kredita - kreditne linije za dugoročno kreditiranje stalnih sredstava sa sedam na osam godina, a obrade kreditnih zahtjeva su za sve kreditne linije snižene sa jedan posto u zavisnosti od iznosa kredita i to za iznos kredita do 1.000.000 KM na 0,75 posto, za iznos kredita 1.000.001 KM do 3.000.000 KM na 0,50 posto, te za iznos kredita većeg od 3.000.000 KM na 0,35 posto.\n- Ovo je drugo ovogodišnje sniženje kamata za kredite u Razvojnoj banci FBiH koje je plod uspješnih razgovora predstavnika Udruženja poslodavaca FBiH sa Upravom RB koja je u nama prepoznala pravog partnera s kojim će ostvariti zajedničku misiju, a to je istinska podrška realnom sektoru sa posebnim naglaskom na mala i srednja preduzeća. Snižavanjem kamata, ne samo da se pomaže privrednicima, nego i RB FBiH koja povećava svoj kreditni portfolio - navodi se u saopćenju.\nO detaljima uspješno okončanih razgovora predstavnika Udruženja poslodavaca i RB FBiH zahvaljujući kojima su bitno smanjene kamate biće riječi tokom "Dana otvorenih vrata" koji će za poslodavce sa područja bosansko-podrinjskog kantona biti održani 8. marta u Goraždu.\nOznake: #krediti #FBIH #Privrednici


Dan: 17. maja 2018. - Grad Niš\nGrad Niš juna ove godine biće domaćin najvećeg dečijeg muzičkog takmičenja „Srbija u ritmu Evrope“. Niški srednjoškolci i osnovci koji su prošle godine, predstavljajući Tursku, pobedili na ovom takmičenju u naš grad dovešće takmičare iz 22 grada Srbije koji će na jezicima 22 evropske zemlje pevati i takmičiti se za ovogodišnje priznanje. Aktuelni pobednici-Nišlije i Nišlijke predstavljaće Republiku Srbiju.\nU cilju promocije takmičenja i Niša kao grada domaćina, u Nišu su danas boravili ambasadori Švedske, Slovačke, Kipra, Danske, Portugala, Hrvatske, Belgije i Danske, kao i predstavnici 20 ambasada u Srbiji, ali i predstavnici opština i gradova, čiji najmlađi sugrađani takođe učestvuju u „mini Evroviziji“.\nPrema rečima domaćina, gradonačelnika Niša Darka Bulatovića, predstavnika organizatora „Srbija u ritmu Evrope“, ali i prisutnih ambasadora, ovo značajno takmičenje dobra je prilika da se deca-učesnici upoznaju sa različitim kulturama, ali i jezicima država učesnika. Osim toga, festival je prilika da se deca druže ali i da usvajaju evropske vrednosti.\nNa današnjem predstavljanju Grada Niša, domaćina ovogodišenjeg takmičenja, nastupili su pobednici 2017. –Nišlije , koji su predstavljali Tursku i pevali kompoziciju na turskom jeziku. Kao nagradu, marta meseca ova talentovana deca, boravila su u Istanbulu.\nPRES SLUŽBA GRADONAČELNIKA NIŠA


"Aukcije devica": Devojčice od 10 godina na prodaju za mafijaške orgije u Kolumbiji – Nadlanu.com\n"Aukcije devica": Devojčice od 10 godina na prodaju za mafijaške orgije u Kolumbiji\nObjavljeno 9. okt 2013. / 19:38:15\nUlične bande koje haraju ovim gradom hvataju u svoju mrežu devojčice, od kojih mnoge nisu starije od 10 godina, i prodaju ih onom ko ponudi najvišu cenu.\nU favelama na obroncima Medeljina, poznatim kao “komune”, često se može čuti: “Čuvaj ćerku da ne bude prodata!”, kao upozorenje ili kao pretnja, već zavisno od situacije.\nStanovnici ovih naselja to shvataju doslovno, jer bande koje u ovim sirotinjskim četvrtima ne upravljaju samo nelegalnim poslovima, već i svim vidovima svakodnevnog života, stalno regrutuju lepe devojčice stare 10 do 15 godina.\nMame ih nudeći im sve čari i poroke ovim siromašnim ljudima inače nedostupnog potrošačkog društva: firmiranu garderobu, izlaske u skupe restorane, prvorazredni viski i kokain, često i uz pomoć njihovih vršanjakinja koje su se već duboko uplele u njihovu mrežu.\nKad jednom potpadnu pod uticaj bandi, devojčice uživaju njihovu “zaštitu” – niko iz kraja ne sme da ih dira, da ih malretira, a pogotovo ne da im oduzme devičanstvo – sve dok ne bude izneseno na aukciju.\nAukcije se sprovode preko kataloga ili internet sajtova za koje “ponuđači” dobijaju specijalne šifre. U nadmetanju učestvuju uglavnom istaknuti mafijaši i imućni strani turisti, a cene dostižu do 2.000 evra.\nDevojčice, kojima je to prvo seksualno iskustvo, nakon toga idu iz ruke u ruku, iznajmljuju se za mafijaške orgije i na kraju neumitno završavaju u svetu prostitucije. Ona je u Kolumbiji veoma razgranta i praktično legalna, a u Medeljin, grad legendarnog “kralja kokaina” Pabla Eskobara, koji je i sam bio poznat po svom nezajažljivom apetitu za mlade device, privlači reke turista željne plaćenih doživljaja u četvrtima crvenih fenjera.\nDevojčice koje u ovu mrežu jednom upadnu mahom u njoj i nestaju bez traga, a roditelji su praktično nemoćni da takav tok događaja i kupoprodaju svoje dece spreče. Posle “aukcija” katalozi se uništavaju, sajtovi uklanjaju, a čitava nemila praksa prodaje devojčica na licitaciji okružena je mrežom ćutanja koju je teško razbiti, jer svakog ko se odvaži da u tom smislu nešto pokuša preti da proguta mrak.\nUlične banda koje vladaju “komunama” samo su ogranci dva jaka klana organizovanog kriminala – Ofisine de Envigado, koja predstavlja ostatak Eskobarove kriminalne imperije, i narko-paravojnog klana poznatog kao Urabenjos. Oni svoje prste imaju i u korumpiranoj policiji i politici, tako da su izgledi onoga ko odluči da im se suprotstavi vrlo slabi.\nŠirenju ovog zla, međutim, na ruku idu i očajne prilike u kojima deca o kojoj je reč odrastaju, jer nasilje, kriminal i prostituciju počinju da doživljavaju kao nešto svakodnevno i normalno, a pomoć da se iz kandži mafije izvuku često odbijaju čak i ako im se ponudi.


Zombi ćelije koje nastavljaju da žive nakon moždane smrti - Muški magazin - trendovi, fitness, lifestyle, saveti, devojke...\nMeđutim, jedna čudna pojava u biologiji otkriva nam da postoje stvari kao što su "živi mrtvaci", tačnije žive ćelije unutar tela koje više ne funkcioniše. Pojedine ćelije unutar ljudskog mozga nastavljaju svoju aktivnost i nakon naše smrti. Ove zombi ćelije pojačavaju svoje gensko razmnožavanje i nastavljaju da obavljaju vitalne zadatke, kao da je neko zaboravio da im javi da su postale prošlost. Neurolog Džefri Loeb, sa Univerziteta u Ilinoisu, zajedno sa svojim studentima, posmatrao je kako ove ćelije tvrdoglavlo pružaju svoje nove pipke i nastavljaju svojim poslom i deobom satima nakon smrti domaćina.\n"Većina istraživanja navodi da sve u mozgu prestaje sa radom odmah nakon što srce prestane da kuca, ali ovde to nije slučaj", izjavio je Loeb. "Naše otrkiće biće potrebno za bolje tumačenje moždanog tkiva kod ljudi. Jednostavno nismo kvantifikovali ove promene sve do sada."\nVećina informacija koje posedujemo vezano za poremećaje nalik autizmu, Alchamerovoj bolesti i šizofreniji, dolaze iz eksperimenata izvedenih na moždanom tkivu nakon smrti, što je pristup krucijalan za stvaranje tretmana, posebno kada imamo u vidu da studije izvedene na životinjskom modelu često ne mogu biti prenešene na nas.\nObično, ovakav rad izvršava se na tkivu ljudi koji su umrli najmanje dvanaest sati pre ispitivanja. Upoređivanje genske ekspresije u svežem tkivu mozga, uklonjenom tokom operacije dvadeset pacijenata sa epilepsijom, sa onim iz mozga preminulih osoba, Loebov i njegov tim pronašli su velike razlike koje nisu vezane posebno za oboljenje niti godine donora.\nOni su kasnije koristili podatke genske ekspresije radi upoređivanja sa histologijom moždanog tkiva, kako bi na najbolji način razumeli posebne ćelijske aktivnosti i promene koje se dešavaju nakon smrti, u sobnim uslovima. Iako većina genskih aktivnosti ostaje stabilna tokom narednih 24 časa, u čijem je tim okviru vršio dokumentovanje, neuronske ćelije i njihova genska aktivnost rapidno su se gasile i propadale, dok su na veliko iznenađenje naučnika, glijalne ćelije povećale svoju gensku ekspanziju i procese.\nIako je ovo otrkiće bilo veoma iznenađujuće u prvi mah, ono zapravo ima mnogo smisla, posebno ako imamo u vidu da glijalne ćelije - nalik mikrogliji i astrociti zaduženim za uništavanje otpada, kreću u akciju kada stvari krenu da idu nizbrdo, dok je smrt zapravo nešto najlošije kroz šta žive stvari mogu proći.\n"To što glijalne ćelije nastavljaju da funkcionišu nakon smrti nije preterano iznenađujuće zbog toga što su one inflamatorne i njihov posao predstavlja sređivanje stvari nakon povreda mozga sličnih onim izazvanim deprivacijom kiseonika ili moždanom udaru", objasnio je Loeb. Njegov tim kasnije je u istraživanju otkrio da se ekspresija gena ne menja u toku sledećih 24 časa od nastupanja smrti, tako da je povećanje količine RNA definitivno izazvano zbog nastavljanja bioloških procesa.\n"Kompletna genska ekspresija sveže izolovanog primerka ljudskog mozga bez presedana omogućuje pogled na genomsku kompleksnost ovog organa, posebno zbog čuvanja tolikog broja različitih transkripata, koji nisu više prisutni u postmortem uzorcima tkiva", navedeno je u istraživanju.\nSve ovo poseduje velike implikacije kako za bivše, tako i buduće studije koje koriste moždano tkivo radi razumevanja različitih oboljenja koja se oslanjaju na odgovore imunog sistema, nalik ovim zombi glijonskim ćelijama koje naporno nastavljaju sa razlaganjem odumirućih komada ovog organa. Nakon 24 časa ove ćelije takođe kreću sa zaustavljanjem svojih procesa i prosto ih je nemoguće razlikovati više od ostalog degradirajućeg tkiva koje ih okružuje.\n"Istraživači moraju da uzmu u obzir sve genetske i ćelijske promene kako bi redukovale postmortem intervale koliko god da je to moguće i obime ovih procesa", dodao je Loeb. Dobra vest koju naše izstraživanje donosi jeste to što sada znamo koji geni i tipovi ćelija predstavljaju stabilne vrste, koje degradiraju i koje od njih se vremenom povećavaju, što će svakako proučavanje mozga nakon smrti učiniti daleko lakšim za razumevanje."\nČak i u smrti, ljudi kao biloški entiteti nisu potpuno statični kao što se do sada smatralo.


Han: Pažnju usmjeriti na reforme - Moja Hercegovina\nPočetna / Han: Pažnju usmjeriti na reforme\nHan: Pažnju usmjeriti na reforme\nKomesar za proširenje EU Јohanes Han poručio je da je od posebne važnosti da se politički lideri u BiH ponovo fokusiraju na sprovođenje reformi, naročito onih koje su sadržane u Reformskoj agendi, a odnose se na socijalno-ekonomska pitanja, vladavinu zakona i javnu upravu.\nOn kaže da se to odnosi i na usvajanje dodatnih akciza, koje su osnova za investiranje u infrastrukturu BiH. Han je dodao da EU očekuje i odgovore na Upitnik Evropske komisije.\n“Pozdravio bih usvajanje Strategije transporta i sa nestrpljenjem očekujem saglasnost lidera u BiH kada je riječ o drugim strategijama na nivou BiH, poput poljoprivrede, energije i zapošljavanja. One su preduslov da BiH ima beneficije od izdašne finansijske pomoći koju EU nudi i pruža ovim sektorima”, rekao je Han.\nOn ističe da je potpisivanje akta o formiranju Transportne zajednice važan korak, ali da bez usvajanja dodatnih akciza na gorivo, nema finansiranja infrastrukturnih objekata koji su ljetos odobreni u Trstu. Han je upozorio da je pod upitnikom veliki finansijski paket namijenjen ulaganjima u infrastrukturu, vrijedn stotinama miliona evra.\nOn je naglasio da regionu zapadnog Balkana sa pravom pripada mjesto u EU, te pozdravio zagovaranje regionalnog ekonomskog područja.


eKapija | Lakše investiranje u gasnu infrastrukturu - BH-Gas i USAID potpisali Memorandum o razumijevanju\nIzvor: eKapija | Srijeda, 12.09.2018.| 14:10\nLakše investiranje u gasnu infrastrukturu - BH-Gas i USAID potpisali Memorandum o razumijevanju\nS ciljem otklanjanja prepreka za investiranje u izgradnju objekata gasne infrastrukture i osiguranja sigurnosti snabdijevanja gasom u BiH, USAID misija u Bosni i Hercegovini i BH-Gas potpisali su Memorandum o razumijevanju, prenose Poslovne novine.\nOvim dokumentom je definirana saradnja u pogledu unapređenja procesa ishodovanja potrebnih infrastrukturnih dozvola, praćenja postupaka ishođenja odobrenja, saglasnosti i dozvola na investicijskim projektima, te zajedničkog pristupa prilikom upućivanja prijedloga prema nadležnim resorima i njihovo praćenje.\nŠef USAID misije u Bosni i Hercegovini Peter Duffy podcrtao je važnost adekvatnog planiranja, ulaganja i transparentnosti u sektoru gasa.\n- Stabilan i konkurentan energetski sektor preduslov je za privredni rast u BiH. Pored ispunjavanja obaveza prema EU, proaktivan razvoj i implementacija strateške vizije u gasnom sektoru značajno povećava mogućnost direktnih investicija i pristupa predpristupnim fondovima. Osim toga ove aktivnosti doprinose sigurnosti snabdijevanja potrošača - naveo je Duffy, te dodao da su promjene u sektoru moguće samo zajedničkim pristupom svih relevantnih sudionika.\nDirektor BH-Gasa Jasmin Salkić naveo je da je ovaj Memorandum nastao kao rezultat potrebe strana potpisnica da u toku pripreme izgradnje objekata gasne infrastrukture osiguraju realizaciju aktivnosti, u vremenski potrebnim okvirima.\n- Poseban značaj poklonit će se i postupku ishođenja odobrenja, saglasnosti i dozvola na investicijskim projektima, kao i ostalim administrativnim procedurama. Navedene aktivnosti će biti usmjerene, u prvoj fazi, u realizaciju projekta Južna interkonekcija BiH–Republika Hrvatska, a nakon toga i u realizaciju ostalih projekata izgradnje gasne infrastrukture. Odobrenim grant sredstvima USAID se već uključio u realizaciju izgradnje Južne interkonekcije, a ovaj Memorandum je samo osnova za otklanjanje svih prepreka koje se mogu pojaviti u realizaciji projekta. BH-Gas izuzetno cijeni što USAID-u stavlja svoje resurse u funkciju identifikacije i otklanjanja prepreka u realizaciji izgradnje gasne infrastrukture, jer prirodni gas je ekološki energent 21. stoljeća i njegova potrošnja u svjetskim okvirima ima samo porast i veću primjenu - istaknuo je Salkić.\nJedan od ciljeva USAID projekta "Investiranje u sektor energije" jeste uklanjanje prepreka za investiranje u infrastrukturu gasnog sektora u BiH, te pružanje preporuka za dalje formiranje pravnog i regulatornog okvira za formiranje konkurentnog tržišta gasa.\nNa konferenciji "Sigurnost snabdijevanja gasom u BiH" koja je početkom jula održana na Jahorini u organizaciji USAID projekta "Investiranje u sektor energije", usaglašene su konkretne i jasne smjernice za nastavak procesa reforme energetskog sektora, uključujući i sektor gasa, prenose Poslovne novine.\nsaradnja USAID i BH Gasa\ninvestiranje u gasni sektor\nulaganje u gasnu infrastrukturu\nsnabdijevanje gasom u BiH


PROMOCIJA PANORAMSKOG RAZGLEDANJA BEOGRADA – Saobraćajno preduzeće Lasta AD\nPočetna / Vesti / PROMOCIJA PANORAMSKOG RAZGLEDANJA BEOGRADA\nLasta Travel&Turism danas je u saradnji sa Turističkom organizacijom Beograda promovisala novi program panoramskog razgledanja grada iz zatvorenog autobusa-dabl dekera. Promociji su prisustvovali predstavnici Gradskog sekreterijata za privredu i Turističke organizacije Beograda, zatim najprestižnije medijske kuće iz Srbije, mediji iz dijaspore i drugi gosti.\nTokom dvočasovnog razgledanja započetog na Trgu Nikole Pašića učesnici promotivne ture, u pratnji Zorana Mladenovića iz Udruženja srpskih turističkih vodiča, na nov način i uz mnoštvo zanimljivih detalja upoznali su lice ovog grada, njegove civilizacijske vrednosti, istoriju, kulturu i najlepše znamenitosti koje krase našu prestonicu.\nAleksandara Krsmanović, predstavnica Turističke organizacije Beograda izjavila je da je Beograd celogodišnja turistička destinacija koju strani turisti na najbolji način mogu upoznati upravo na panoramskoj turi iz zatvorenog Lastinog autobusa, i kada u Beograd dolaze prvi put i kada mu se iznova vraćaju. Prednost ovog načina razgledanja je u tome što se uvek može organizovati bez obzira na vremenske uslove.\nMira Vasiljević, rukovodilac Lasta Travel&Tourism uputila je poziv našim sugrađanima iz Srbije i dijaspore da tokom svoje posete Beograd upoznaju na turističkom razgledanju iz Lastinog autobusa, na kojem će pored znamenitih mesta, upoznati i najprestižnije novoizgrađene poslovne i stambene komplekse koje Beograd čine modernom metropolom.\nUtisci drugih učesnika je da je panoramsko razgledanje grada jedan od najlepših načina da se upozna naša prestonica, da se otkriju njene tajne i da je gosti zavole.\nPanoramsko razgledanje grada Lastina agencija organizuje u dane vikenda, subotom u 16:00 i nedeljom u 12:00 časova tokom jesenjeg i zimskog perioda. Razgledanje je organizovano u pratnji turističkog vodiča na srpskom i engleskom jeziku. Rezervacije karata mogu se izvršiti u Lastinoj turističkoj agenciji na Savskom trgu 1 a (011 6641 251), a karte kupiti u autobusu pre početka razgledanja.\nPONOVO LASTOM ZA LJUBLJANU\nokt 27. 2021.\nPosle skoro godinu dana prekida održavanja međunarodne linjie Beograd-Ljubljana, Lasta počinje ponovo da saobraća od…


Nemački operater otvorenog pristupa FlixTrain najavio je obustavu svojih usluga od 3. novembra do negde 2021. godine zbog pandemije koronavirusa. Lokalni izveštaji sugerišu da usluge mogu biti obustavljene najmanje do februara.\nKrajem oktobra, nemačka vlada najavila je niz novih ograničenja za poslovanje i izdala snažne savete građanima da izbegavaju nebitna putovanja u borbi protiv rastućih slučajeva koronavirusa.\nFlixTrain je nastavio sa radom 23. jula nakon četvoromesečne obustave od 19. marta. Operator se brzo vratio na visok nivo broja putnika, sa vozovima koji su tokom leta često vikendom bili puni.\nMeđutim, za razliku od svog glavnog konkurenta Nemačkih železnica (DB), FlixTtrain nije dobio nikakvo finansiranje od nemačke vlade osim šeme finansiranja zaposlenih dostupne svim preduzećima pogođenim pandemijom.\nTokom prvog gašenja, FlixTrain je prekinuo saradnju sa svojim partnerom RDC Germany, koji je upravljao dvema rutama FlixTrain-a od Kelna do Berlina i Hamburga. Od tada je operater takođe prekinuo veze sa Leo Ekpressom, svojim drugim partnerom, koji je obavljao usluge na relaciji Stuttgart – Berlin.\nBoing će otpustiti još 7.000 radnika kao posledicu povećanja gubitaka


Elektroprenos BiH: Objavljeni tenderi i konkursi za 94 nova radnika! - Pozitivne.info\nBolji posao 22/04/2014 Naj Vijesti 0\nBiH ekonomija4 Elektroprenos1 Nova radna mjesta1\nDržavna kompanija Elektroprenos raspisala je prvih pet tendera za nabaku opreme za elektromrežu u Bosni i Hercegovini, javlja novinska agencija Patria (NAP). Prema javnim...\nDržavna kompanija Elektroprenos raspisala je prvih pet tendera za nabaku opreme za elektromrežu u Bosni i Hercegovini, javlja novinska agencija Patria (NAP).\nPrema javnim objavama na internet stranici ove kompanije još 14. aprila raspisani su tenderi ukupne vrijednosti veće od 16 miliona maraka.\nNakon nekoliko godina potpune blokade rada državne kompanije, zbog koje se na računima akumiliralo više od 300 miliona maraka sredstava namijenjnih za investicije, Elektroprenos je sa novom upravom počeo funkcionirati.\nUz tendere za nabavku opreme Elektroprenos je raspisao i nekoliko konkursa za zapošljavanje, radnika sa iskustvo i pripravnika. Ukupno će zaposliti 94 nova radnika u 10 konkursa u Banja Luci, Mostaru, Sarajevu i Tuzli. Od toga je 52 pripravnika i 42 na neodređeno vrijeme. Traže se inžinjeri, pravnici i ekonomisti, monteri, građevisnki tehničari, bravati itd, prenosi NAP.


1. Javni konkurs za podršku jedinicama lokalne samouprave u sprovođenju omladinske politike na lokalnom nivou;\n3. Javni konkurs za finansiranje i sufinansiranje programa i projekata za sprovođenje ciljeva Nacionalne strategije za mlade i programa „Mladi su zakon”;\n4. Javni konkurs za razvoj i sprovođenje omladinske politike;\n5. Javni konkurs za sufinansiranje programa i projekata u oblastima omladinskog sektora koji su odobreni od strane Evropske komisije.\nPravo učešća na konkursima 2, 3, 4 i 5 imaju udruženja mladih, udruženja za mlade i njihovi savezi koji su registrovani na teritoriji Republike Srbije; koji su upisani u Jedinstvenu evidenciju udruženja mladih, udruženja za mlade i njihovih saveza, u skladu sa Pravilnikom o sadržini i načinu vođenja jedinstvene evidencije udruženja mladih, udruženja za mlade i njihovih saveza („Službeni glasnik RS”, broj 1/12) koju vodi Ministarstvo omladine i sporta.\nRokovi za dostavljanje predloga programa i projekata su 15 dana od dana objavljivanja konkursa, odnosno do 15. maja 2018. godine.\nKonkursna dokumentacija se predaje na pisarnicu ministarstva ili šalje poštom (običnom poštom, post ekspres, kurirskom službom, pošiljkom sa potvrđenim uručenjem, dostavnom službom i sl.), s tim da je neophodno da konkursna dokumentacija poslata poštom stigne na pisarnicu u roku za konkurisanje, odnosno do 15. maja 2018. godine do 15:30 časova. Blagovremena je i prijava poslata preporučenom pošiljkom (sa oznakom „R” i brojem pošiljke) koja je predata pošti u roku za konkurisanje (zaključno sa poslednjim danom roka za konkurisanje, odnosno 15. maja 2018. godine).\n5. Javni konkurs za sufinansiranje programa i projekata u oblastima omladinskog sektora koji su odobreni od strane Evropske komisije;\n6. Pravilnik o sadržini i načinu vođenja jedinstvene evidencije udruženja mladih, udruženja za mlade i njihovih saveza.\nMinistarstvo će tokom trajanja konkursa organizovati „otvorena vrata” za konsultacije u vezi objavljenih konkursa sa zainteresovanim podnosiocima projekata 8. maja 2018. godine u periodu od 12.30 do 15 časova. Zainteresovani mogu da se prijave na mejl konkursi.omladina@mos.gov.rs. Nakon prijave, ministarstvo će podnosiocima prijave poslati mejl sa dodatnim detaljima.


Lounge - Klupe\nKancelarijski Stolovi - Prateca Oprema\nNamestaj za javne prostore\nKada se ergonomija piše velikim slovima.\nProstor sa potpisom.\nSedeti dobro nije skupo.\nSTADIUM DESIGN STUDIO je osnovan sa idejom da popuni prazninu koja postoji na našem tržištu u segmentu uređenja prostora. Iz tog razloga se krenulo sa konceptom objedinjavanja više poslovnih segmenata, projektovanje, savetovanje, opremanje i uređenje enterijera.\nSvaki poslodavac koji od svojih zaposlenih očekuje maksimalnu produktivnost – profit, mora im obezbediti optimalne radne uslove – kvalitetan kancelarijski nameštaj.\nvisokog kvaliteta i modernog dizajna koji mi proizvodimo garantuje kvalitetno radno okruženje koje će kod Vaših zaposlenih probuditi inovativnost i bolji radni učinak. Svaki poslodavac na kancelarijski nameštaj gleda kao na stavku na kojoj treba uštedeti, ali kvalitetan kancelarijski nameštaj je dugotrajniji, efektniji kod Vaših klijenata i pre svega udobniji za svakodnevne radne zadatke. Kancelarijski nameštaj se ne može zamisliti bez kvalitetne kancelarijske stolice. Sve što možete zamisliti vezano za kvalitene i dugotrajne kancelarijske stolice možete naći kod nas u posebno odabranim renomiranim svetskim brendovima. Kancealarijske stolice nemačkih kompanija: DAUPHIN, TREND OFFICE, ZUCO. Pored kancelarijskog nameštaja kao bitnog segmenta našeg poslovanja bavimo se uvozom i proizvodnjom kućnog nameštaja, nameštaja za javne prostore (restorani, kafei, pozorišta, bioskopi, kongresne sale...), nameštaja za medicinske ustanove, kao i raznim pratećim aksesoarima.\nProizvodi koje nudimo su proizvodi sa potpisima najpoznatijih evropskih dizajnerskih kuća iz oblasti dizajna nameštaja, opremanja enterijera i izrade unikatnog nameštaja po pojedinačnim projektima i željama naših klijenata. Zaposleni u STADIUM-u i njihovi saradnici su mladi, ali vrhunski stručnjaci sa područja arhitekture, dizajna, prodaje i post-prodajne podrške. Ukoliko su to i vaši zahtevi nalazite se na pravom mestu ... Kancelarijski nameštaj, kancelarijske stolice, projektovanje i opremanje poslovnog prostora je sfera poslovanja u kojoj naša referenc lista govori bolje od nas.\nSTOLOVI I PRATEĆI NAMEŠTAJ\nNAMEŠTAJ ZA JAVNE PROSTORE\nZrenjaninski put 82n\n+381 11 2717 - 285\n+381 63 285 - 355\nCopyright © 2012 Stadium\nDizajn i Optimizacija sajtova CodeDesign


Zvezda zaribala u Bačkoj: Sa penala do boda! – Borba\nFudbaleri Crvene zvezde slavili su u svakom od prethodna tri duela protiv Bačke, i to ubedljivo, ali pred duel sa Kelnom u odlučujućem meču za plasman u Ligu Evrope, kao da koncentracija fudbalera Vladana Milojevića nije bila na potrebnom nivou. Iskoristila je to Bačka koja je dva puta kažnjavala loše reakcije odbrane, a Ričmond Boaći je sa dva gola uspeo da vrati rezultat “na nulu”, ne i da napravi potpuni preokret.\nNajbolju šansu za trijumf imao je Nenad Milijaš na dva minuta do kraja susreta kada je iz okreta pogodio prečku, pa je Crvena zvezda tako zaustavljena u prvenstvu nakon osam uzastopnih pobeda, te će Partizan protiv Vojvodine u nedelju imati šansu da smanji bodovnu razliku u odnosu na njih. Trenutno je Zvezda na “plus” sedam.\nVladan Milojević imao je težak zadatak da svojim igračima iz glave “izbije Keln”, utakmicu u kojoj se pričalo već posle poslednjeg zvižduka u Belorusiji, ali izgleda nije uspeo u tome do kraja.\nNe tako sjajna komunikacija Kahrimana i Stojkovića kažnenja je u 27. minutu kada je Mićić “iščačkao” loptu za Ivana Đorića, a ovaj lepim lob udarcem iskosa sa leve strane uspeo da prebaci Srnića i Le Taleka.\nNakon velike gužve, ipak, Ričmond Boaći je doneo izjednačenje u 54. minutu, ali umesto drugog gola za Zvezdu koji je “visio u vazduhu” – pogodak na drugoj strani.\nInicijativa Zvezde se isplatila pošto je Pešić oboren nakon starta Ilića sa leđa, a najstrožu kaznu izveo je Boaći za svoj četvrti gol protiv ekipe iz Bačke Palanke…\nMeč istine u Podgorici: Može li Partizan da iznenadi?


Virtus pregovara sa Teom, ali ne žuri - Sportklub\nVirtus pregovara sa Teom, ali ne žuri\nItalija Autor:Jelena Trajković01. jul. 201913:59 > 14:01\nMenadžer Virtusa Luka Baraldi potvrdio je da klub iz Bolonje u svojim redovima želi srpskog košarkaša Miloša Teodosića.\nPoslednjih meseci mnogo se spekuliše o Teodosićevoj budućnosti, a osvajač FIBA Lige šampiona se istakao kao glavni kandidat da ga dovede u svoje redove. Trener Virtusa je, inače, selektor reprezentacije Srbije Aleksandar Đorđević.\n„Pregovaramo sa Teodosićem, ali ne žurimo sa tim da ga dovedemo“, rekao je Baraldi na konferenciji za medije povodom predstavljanja dresova za narednu sezonu.\nTeodosić je bez angažmana od februara, kada su ga se Los Anđeles Klipersi odrekli. Srpski plejmejker je u redovima Klipersa proveo godinu i po dana, a prethodno je igrao za FMP Železnik, Olimpijakos i CSKA.\nNajveće uspehe ostvario je u redovima Moskovljana, sa kojima je stigao do titule u Evroligi, u kojoj je sjajne partije pružao i kao igrač Olimpijakosa. Tako je 2010. bio MVP elitnog takmičenja, a iste godine je proglašen i za najboljeg igrača Evrope.\nBaraldi se na pomenutoj konferenciji osvrnuo i na odluku kluba da naredne sezone umesto odbrane titule u Ligi šampiona igra u Evrokupu.\n„Uvek ćemo biti zahvalni FIBA što nam je dala priliku da ponovo igramo u evropskom takmičenju. Liga šampiona je odlično i veoma dobro organizovano takmičenje. Problem je što igrači žele da igramo u Evrokupa. Nadam se da će Evroliga i FIBA naći rešćenje jer ovaj rat nije dobar za klubove“, naglasio je Baraldi.\nLuca BaraldiMiloš TeodosićVirtus Bologna


– Predstavnici organa i institucija državnog, federalnog, kantonalnog nivoa te brojnih boračkih udruženja danas su položili cvijeće na Šehidskom spomen-mezarju “Kovači” i na mezar Alije Izetbegovića, prvog predsjednika Predsjedništva RBiH i vrhovnog komandanta Armije RBiH, povodom obilježavanja 23. godišnjice formiranja Armije RBiH i 10. godišnjice Drugog pješadijskog (rendžerskog) puka Oružanih snaga (OS) BiH.\nDelegacije, predvođene članom Predsjedništva BiH Bakirom Izetbegovićem, predsjedavajućim Predstavničkog doma Parlamentarne skupštine BiH Šefikom Džaferovićem, predsjedavajućim Vijeća ministara BiH Denisom Zvizdićem i zamjenikom ministra odbrane BiH Emirom Suljagićem, te čelnicima federalnih i kantonalnih organa vlasti, odale su počast šehidima, poginulim i umrlim braniteljima BiH.\nStasanja i herojskog puta Armije RBiH prisjetio se član Predsjedništva BiH Bakir Izetbegović, istaknuvši da su njeni pripadnici odbranili Bosnu i Hercegovinu i temeljne civilizacijske vrijednosti.\n– Armija RBiH je odbranila BiH, njen teritorijalni integritet, cjelovitost i pravo ljudi na život i jednakost. Odbranila je tekovine antifašističke borbe i pravo da svi jednaki živimo u ovoj zemlji – kazao je Izetbegović u izjavi za medije, naglašavajući da bez Armije RBiH ne bi bilo ni BiH.\nPotcrtao je da je to učinjeno zahvaljajući vitalnosti, patriotizmu i iznimnoj hrabrosti ljudi, angažiranih u odbrani zemlje, usprkos izuzetno teškim okolnostima.\n– Ta armija je stasala pod teškim pritiskom nadmoćnog neprijatelja, ostvarila balans snaga sredinom rata, te zatim prešla u kontraofanzivu, a što je omogućilo da se na valjan način završe mirovni pregovori – kazao je Izetbegović, upućujući čestitke u povodu Dana Armije RBiH, 15. aprila i 10. godišnjice Drugog pješadijskog puka OSBiH.\nNa značaj dviju godišnjica ukazao je i zamjenik ministra odbrane BiH Emir Suljagić, podsjećajući da je Armija RBiH jedina oružana sila pod čijom zastavom su se tokom agresije na BiH borili pripadnici svih bh. naroda, te da je ona primarno zaslužna za očuvanje međunarodno priznatih granica BiH.\n– Danas je prilika i da se prisjetimo ogromnog puta koji smo prešli u reformi sistema odbrane i oružanih snaga u BiH i da se prisjetimo činjenice da OSBiH konkurišu za članstvo u MAP-u (Akcijski plan za članstvo), a potom i u NATO – kazao je Suljagić, navodeći da je put koji je pred BiH, podjednako važan kao i onaj koji je već pređen.\nČestitke u povodu obilježavanja značajnih godišnjica uputio je i komandant Drugog pješadijskog puka OSBiH, brigadir Ferid Mazalović uime vojne formacije koja baštini tradicije Armije RBiH.\n– Pripadnici Drugog pješadijskog puka OSBiH izuzetno su ponosni na ovaj datum, a vjerujem da i mnogi građani države BiH dijele s nama tu radost – kazao je brigadir Mazalović, naglašavajući odgovornost ovog puka na planu očuvanja i njegovanja vrijednosti koje je u naslijeđe ostavila Armija RBiH.\nObilježavanje godišnjica propraćeno je intoniranjem državne himne Bosne i Hercegovine, postrojavanjem počasnog stroja te vjerskim programom kod mezara rahmetli Alije Izetbegovića.\nDelegacije i saborci položili su cvijeće i na sarajevskom groblju “Stadion”, gdje je, također, odata počast pripadnicima Armije RBiH, koji su se nesebično žrtvovali u odbrani BiH.\nProgramom obilježavanja sutra je predviđena i centralna svečanost u povodu 10. godišnjice Drugog pješadijskog puka OSBiH i 23. godišnjice formiranja Armije RBiH u Mostaru u kasarni OSBiH “Miralem Jugo”.\nPrevious Sead Kolašinac: Jedan je Spaha\nNext BOSNA I HERCEGOVINA JE OSMO SVJETSKO ČUDO!\nDržavni sud oslobodio Nesera Orića!\nSud Bosne i Hercegovine oslobodio je Nasera Orića i Sabahudina Muhića optužbi Tužilaštva BiH da su su 1992. godine u mjestima Zalazje, Lolići i Kunjerac ubili tri zarobljenika srpske nacionalnosti


Rosoneri su među poslednjima istupili iz Superlige. Italijanski fudbalski klub Inter i španski Atletiko Madrid zvanično su se povukli iz Superlige, nedugo nakon što je predsednik Juventusa Andrea Anjeli izjavio da projekat novog takmičenja više nije… »\nVlada Srbije saopštila je da je postigla dogovor sa predstavnicima Udruženja frilensera i Udruženja radnika na internetu (URI) u vezi sa oporezivanjem frilensera. Vest je potvrdilo i Udruženje radnika na internetu na svojoj fejsbuk stranici, gde se… »\nPredsednik Udruženja radnika na internetu (frilenseri) Srbije Miran Pogačar rekao je danas da predsednik Skupštine Srbije Ivica Dačić nije dozvolio ulazak predstavnicima tog udruženja na sednicu kako bi učestvovali u raspravi o izmenama i dopunama… »\nNjujork -- Šef Tesle Ilon Mask je prvu kompaniju osnovao kada ga je odbila internet firma Netskejp još davne 1995. godine. Mask je najpoznatiji po svom radu kao izvršni direktor Spejs eksa i Tesle, ali izgleda da osnivanje sopstvene kompanije nije bilo… »\nVlada Srbije saopštila je večeras da je postigla dogovor sa predstavnicima Udruženja frilensera i Udruženja radnika na internetu u vezi sa načinom plaćanja poreskih obaveza predstavnika ove industrije. Vlada je prihvatila predlog udruženja da se… »\nVlada Srbije postigla je dogovor sa predstavnicima Udruženja frilensera i Udruženja radnika na internetu u vezi sa načinom plaćanja poreskih obaveza predstavnika ove industrije. Vlada je prihvatila predlog udruženja da se normirani troškovi… »\nVlada Srbije postigla je dogovor sa predstavnicima Udruženja frilensera i Udruženja radnika na internetu u vezi sa načinom plaćanja poreskih obaveza, potvrdio je za Nova.rs Miran Pogačar. „Imamo dogovor za koji ne mislim da je rešenje problema… »\nNa reči „optička iluzija“ mnogima će prva asocijacija biti zagonetne slike koje se šire Internetom, međutim, neke poznate ličnosti pokazale su nam kako nositi modne optičke iluzije i ukrasti šou na svakom crvenom tepihu. Kira Najtli, Gvinet… »


Japanski premijer Šinzo Abe (Shinzo Abe) započeo je danas petodnevnu evropsku turneju tokom koje će posetiti baltičke zemlje Estoniju, Letoniju i Litvaniju, a potom i Bugarsku, Srbiju i Rumuniju.\nJapanski premijer se sastao i s predsednicom Estonije Kersti Kaljulaid s kojom je razgovarao o odnosima Japana i EU i bilateralnoj trgovini.\nS Abeom je doputovala privredna delegacija u kojoj je nekoliko desetina predstavnika japanskih kompanija. Abe će sutra posetiti Letoniju i Litvaniju, a potom i Bugarsku, Srbiju i Rumuniju.\nOn će sa delegacijom japanskih privrednika boraviti 15. januara u poseti Srbiji, tokom koje će razgovarati sa predsednikom Aleksandrom Vučićem, premijerkom Anom Brnabić i drugim zvaničnicima.


Pravna praznina - donacije kao prikrivena korupcija (VIDEO) | Insajder\nPravna praznina - donacije kao prikrivena korupcija (VIDEO)\nObjavljeno: 25.05.2016 | Ažurirano: 25.05.2016\nPrema analizi Insajder.neta, pojedina rešenja u Zakonu o donacijama i humanitarnoj pomoći praktično legalizuju jedan vid prikrivene korupcije. Ovaj zakon dozvoljava da fizička i pravna lica daju poklone državnim organima koji bi upravo trebalo da kontrolišu njihov rad i kazne one od kojih su poklon dobili ako su počinili prekršaj.\nZakonom o donacijama i humanitarnoj pomoći dozvoljeno je da državni organi od pojedinaca i kompanija primaju donacije.\nMeđutim, ne postoji registar tih donacija, ni kontrolni mehanizam kojim bi se utvrdilo da li primljeni pokloni mogu uticati na zakonitost i nepristrasnost rada organa vlasti.\nTo praktično znači da fizička i pravna lica mogu davati poklone državnim organima koji bi trebalo da kontrolišu njihov rad, a po potrebi i sankcionišu svoje darodavce.\nDa ova zakonska praznina postoji saznalo se kad je u centar pažnje javnosti dospela južnokorejska kompanija Jura.\nČlanom 1. Zakona o donacijama i humanitarnoj pomoći propisano je da državni organi i druge organizacije koje ne ostvaruju dobit, mogu primati donacije u robi, uslugama, novcu, hartijama od vrednosti, imovinskim i drugim pravima.\nZanimljivo je da se Članom 2. iz spiska stvari koje mogu biti donirane izričitu izuzimaju "duvan i duvanske prerađevine, alkoholna pića i putnički automobili".\nTa kompanija jedna je od mnogih kojih su dobile subvencije države za privlačenje stranih investicija, i to 25 miliona evra, pa se postavlja i pitanje kakva je logika da država subvencioniše jednu fabriku koja onda donira državnim organima.\nBivši radnici i predstavnici sindikata naveli su da Inspekcija rada ne reaguje na brojne navode o kršenju radničkih prava u Juri, a kao jedan od razloga naveli su i to da je kompanija Jura Inspekciji rada poklonila automobile.\nAleksandar Cvetković, načelnik Nišavskog okruga, koji nadzire rad svih inspekcijskih službi u tom okrugu, potvrdio je za Insajder.net da je kompanija Jura poklonila dva putnička automobila, ali je rekao da njih nikada nisu koristili niški inspektori zaduženi za kontrolu Jure, već su vozila prebačena u Beograd, Minstarstvu za rad, čiji su predstavnici i potpisali ugovor o danaciji.\n"Ja ne znam koje su bili njihovi motivi da kupe automobile Ministarstvu, ali znam da ti automobili nisu završili u niškom Inspektoratu. Jedno vozilo je odmah prebačeno u Beograd, a drugo je bilo parkirano 15 dana kod nas, a zatim ga je preuzelo Ministarstvo", kaže Cvetković.\nInsajder.net je informacije o donacijama državnim organima tražio i od kompanije Jura, ali odgovor još nismo dobili.\nNi nakon isteka zakonskog roka, Ministarstvo za rad, zapošljavanje i socijalnu politiku Insajder.netu nije dostavilo tražene podatke o svim donacijama od 2006. do danas.\nAgencija za borbu protiv korupcije: Radimo samo po pritužbama\nU odgovoru Insajder.netu, Agencija za borbu protiv korupcije navodi da u skladu sa svojim ovlašćenjima proveru eventualnog uticaja donacije na rad državnog organa može da obavlja samo u slučajevima kada postoji konkretna pritužba.\nU slučaju sumnje da je uticaj postojao, Agencija predmet radi dalje istrage dostavlja nadležnom tužilaštvu.\nKada je rec o Juri, Agencija nije proveravala navode o uticaju na rad državnih organa putem donacija jer od Agencije to niko nije tražio.\nAgencija je do sada u dva slučaja proveravala da li je došlo do zloupotrebe i izveštaj o tome dostavila je Tužilastvu. U jednom slučaju Tužilaštvo je utvrdilo da nema osnova za krivično gonjenje, a rad po drugoj predstavci nije okončan.\nU izveštaju o budžetu Ministarstva za 2013, koji se može naći na njihovom sajtu, navodi se da je Ministrstvo na ime donacija od pojedinaca i nevladinog sektora u 2013. dobilo oko 7,5 miliona evra, ali bez spiska donatora.\nDragan Dobrašinović iz Koalicije za nadzor javnih finansija kaže za Insajder.net da ako su tačne tvrdnje o Jurinim donacijama Minstarstvu za rad, to predstavlja jasan primer korišćenja pravnih praznina.\n"U normalnim društvima to se ne dešava i teško je zamisliti da u jednoj Nemačkoj neka firma uplaćuje donacije institucijama koje su zadužene za kontrolu njenog rada. Ovde je i pitanje da li je sve to deo šireg sporazuma po kom država subvencioniše otvaranje fabrika neke kompanije, a zatim nam tu kompaniju predstavlja kao društveno odgovornu, kao firmu koja podržava rad naših institucija", kaže Dobrašinović.\nŽeljko Veselinović iz Udruženih sindikata Srbije Sloga rekao je za Insajder.net da oni imaju saznanja da je Jura 2013. poklonila Inspekciji rada u Nišu automobile baš u vreme kada su nezakonito sa posla udaljena dva radnika koja su javno progovorila o mobingu u niškoj fabrici.\n"Kada vam neko ne ispoštuje rešenje Inspekcije rada o vraćanju na posao, kada vam sud donese odluku o tome da neko mora biti vraćen na posao, a Jura to ne radi, onda dolazimo do jednog vrlo logičnog zaključka, a to je da država stoji iza njih", kaže Veselinović.\nPitanje kojim se niko ne bavi\nDa li određena donacija može uticati na rad organa vlasti, ko su donatori i kako se njihove donacije koriste pitanja su kojima se prema našem istraživanju u Srbiji niko ne bavi.\nBez kontrole u Srbiji\nU Crnoj Gori je, primera radi, ova oblast regulisana Zakonom o sprečavanju korupcije. Crnogorska Agencija za sprečavanje korupcije vodi registar sponzorstava i donacija, objavljuje ga na svojoj internet stranici i procenjuje da li donacije utiču na rad državnih organa.\nU Srbiji ovakav mehanizam ne postoji.\nU Agenciji za borbu protiv korupcije i u Ministarstvu finansija je za Insajder.net rečeno da kontrola i registracija donacija državnim organima nisu u njihovoj nadležnosti.\nU dopisu Ministarstva finansija navodi se da oni ne vode registar donacija, a da je način korišćenja doniranih sredstava svaki put regulisan posebnim memorandumom o razumevanju između korisnika donacija i darodavca, što znači da ne postoji praktično nikakva kontrola.\nPrema podacima sa sajta Narodne banke Srbije, Ministarstvo finansija zaduženo je da koordinira samo aktivnosti na planiranju, obezbeđivanju i korišćenju donacija i humanitarne pomoći iz inostranstva.\n"Donacije u devizama u korist državnih organa i organizacija uplaćuju se preko računa Narodne banke Srbije u inostranstvu.\nDonacije u robi po međudržavnim sporazumima evidentiraju se na vanbilansnim računima kod NBS-a", podaci su Centralne banke.


Amada - ECOMEX d.o.o. Čačak\nAMADA beskonačne trake za sečenje\nKompanija AMADA je snovana 1946. godine u Japanu od strane gospodina Isamu Amada. Grupa sada broji oko 90 kompanija, uključujući prodajne ogranke, proizvodna mesta i zapošljava preko 8000 ljudi širom sveta. AMADA nudi gotovo sveobuhvatan asortiman rešenja za obradu metala, a kako bi udovoljili neprestano promenljivim potrebama tržišta i svojih kupaca, grupa je postavila mrežu proizvodnih lokacija u strateškim oblastima: Japan, Evropa, Severna Amerika i Kina .\nAMADA grupa je jedan od najvećih svetskih proizvođača mašina, testera i alata za obradu metala i jedna je, po kvalitetu svojih proizvoda, od vodećih svetskih kompanija u ovoj industriji . AMADA nudi širok spektar proizvoda kao što su: mašine za sečenje metala, savijanje, glodanje, sabijanje metalne strugotine, laserska tehnologija sa automatizovanim modularnim konceptima, softverskim aplikacijama i čitavim spektrom alata. AMADA proizvodi predstavljaju vodeća tehnološka rešenja koja postižu visok stepen profitabilnosti i produktivnosti.\nRadeći više od 40 godina u Evropi, AMADA grupa kombinuje tradiciju, japansko iskustvo i najbolje evropsko znanje.\nAMADA ima jedinstvenu komparativnu prednost koja proizilazi iz činjenice da proizvodi i mašine i testere za obradu metala. Ova prednost rezultira stalnim razvojem novih visoko kvalitetnih proizvoda, kombinujući maksimalne performanse sečenja i značajno smanjenje vremena rezanja, što udovoljava najvišim zahtevima kupaca.\nAMADA nudi pravi izbor testera za sečenje metala za gotovo svaki proizvodni proces. Decenijama naziv AMADA predstavlja sinonim za najbolje u inovaciji, kvalitetu i performansama testera i mašina za obradu metala.\nNaš asortiman proizvoda se sastoji od bimetalnih trakastih testera, karbidnih trakastih testera i kružnih testera.\nBimetalne trakaste testere\nSa patentiranim M71 HSS materijalom za vrhove zuba AMADA obezbeđuje bimetalne trakaste testere sa najvećom tvrdoćom koja je ikada postignuta u oblasti brzoreznih čelika.\nVisokokvalitetne, trakaste testere sa zubima od tvrdog metala za maksimalne performanse i preciznost sečenja, zasnovane na ogromnom iskustvu tehnologije AMADA.


Sep 14, 2021 CPN, Veštačka inteligencija\nU susret šestom izdanju manifestacije art+science predstavljamo radove inspirisane veštačkom inteligencijom, koji su deo izložbe u Muzeju nauke i tehnike, Galeriji Institutu Servantes i CPN Mikrogaleriji, od 23. septembra do 23. oktobra 2021.\nNa nekoliko beogradskih lokacija, od 23. septembra do 23. oktobra, šestu godinu zaredom, održava se manifestacija art+science. Tokom manifestacije, biće predstavljeni radovi domaćih i stranih umetnika nastali pod mentorstvom ili u saradnji sa naučnicima, sa ciljem uspostavljanja novog modela povezivanja i predstavljanja nauke i umetnosti.\nTeško je precizirati gde se sve veštačka inteligencija danas nalazi i gde se sve s njom možemo sresti, ali jedno je sigurno: ona više ne predstavlja pitanje budućnosti. Duboko je involvirana u raznorodne tehnologije novije generacije kojima smo svakodnevno okruženi, posedujući istovremeno i neverovatan potencijal za dalji razvoj i primenu.\nVEŠTAČKA INTELIGENCIJA I DRUŠTVENI PROBLEMI\nVođen kao iskustvo koje stvara umetnički interfejs između podataka i ljudskog pokreta, rad Co(AI)xistence vizuelne umetnice iz Pariza Žistin Emar, kreira iskustvo u kome ljudsko biće i robot pokušavaju da definišu nove modele koegzistencije u svetu.\nViše dela je posvećeno kritičnim i moralnim apsektima savremenih društvenih problema, pa se tako rad Anatomija Fatberga grupe autora bavi zagađenjem Dunava, osvešćujući naš kompleksan odnos sa otpadom i njegovim posledicama po okolinu. Sa druge strane, rad Skeens španske umetnice Elise Kveste predstavlja pokušaj da izađemo na kraj sa ogromnom količinom podataka koje algoritmi veštačke inteligencije generišu kao naš digitalni identitet.\nBINEMA autora Marka Milića je pobednički projekat nacionalne art+science AI Lab selekcije za 2021, realizovan u saradnji sa projektom veštačke inteligencije Clean CaDET, finansiranim od strane Fonda za nauku Republike Srbije. BINEMA je dugoročni projekat proučavanja savremenog plesa kao pojave u naučnom kontekstu, koji kombinuje umetnički, naučni i lični interes u istraživanju savremenosti i temporalnosti plesa.\n„Umetnici, autorski multidisciplinarni timovi i brojni eksterni saradnici predstavljenih projekata nam omogućavaju alternativne, ali istinske poglede. Istinske, zato što su zasnovani na činjenicama, rezultatima i postojećem znanju, a alternativne zato što teže kritičkom promišljanju i doživljaju sveta iz nenametnute već otvorene i nezavisno kreirane perspektive“, navodi Dobrivoje Lale Erić, selektor art+science programa. Želja nam je da inspirišemo posetioce i virtuelne pratioce na razmišljanje o supertehnologiji koja nas stalno prati, ali i koja je korak ispred u mnogo čemu, dodaje Erić.


LSV | Nova crpna stanica će ukloniti neprijatne mirise na Keju\nNOVI SAD - Direktor JKP "Vodovod i kanalizacija" Gvozden Perković predočio je juče novinarima kako teku radovi na izgradnji nove crpne stanice koja bi između ostalog trebalo da omogući i uklanjanje neprijatnih mirisa na Keju žrtava racije i naselju Podbara.\n- Nova glavna crpna stanica NCG-1 treba u potpunosti da zameni postojeću glavnu crpnu stanicu GC-1 koja se nalazi na raskrsnici Radničke ulice i Keja žrtava racije. GC-1 je u funkciji još od početka šezdesetih godina i služi za odvođenje otpadnih i atmosferskih voda južnog gradskog sliva kanalizacije – rekao je Perković, a prenosi portal mojnovisad.com.\n- Shodno tome, osmišljen je potpuno izolovan objekat, iz kojeg ne može da izađe zagađeni vazduh sa neprijatnim mirisom. Novi izliv u Dunav je niži od postojećeg, tako da će duži vremenski period biti potopljen od strane Dunava, što je povoljnije za zaštitu od širenja neprijatnih mirisa – naglasio je Perković, a javlja RTV.


NE OBLAČITE SE SLOJEVITO! NE OBLAČITE SE SLOJEVITO!\nMaja Verlašević, Head of Finance and Accounting u komapniji GEBRUDER WEISS\nU vreme starog Rima domaćinstva su sve svoje prihode i troškove beležili u codex accepti et expensi odnosno, knjigu primanja i izdavanja. Tek od industrijske revolucije, sredinom 19. veka, troškovi nisu samo beleženi, već su i korišćeni kao osnov za sve kalkulacije. Kasnih pedesetih usledila je promena paradigme, pa se od jednostavnog razmatranja samo troškova, fokus prebacio i na druge relevantne informacije, a sve u cilju podrške u procesu odlučivanja.\nDobar sistem izveštavanja ne čini kompaniju uspešnom. Čine je ljudi u organizaciji!\nNedostatak izveštavanja na različitim nivoima neće registrovati uspehe i ciljeve zaposlenih, čime će izostati svaka akcija i reakcija. U nastavku je nekoliko bitnih stavki o kojima bi trebalo povesti računa prilikom izveštavanja:\nKo sve mogu biti zainteresovane strane izveštavanja? Top-menadžment, izvršni direktori, državne institucije, vlasnici, poverioci, klijenti, javnost.\nKada je izveštavanje zakonska obaveza? Godišnji izveštaj kompanije, izveštaj revizora, poreski izveštaji i svi ostali izveštaji koji postoje da bi ispunili zakonske zahteve.\nIzveštavanje u cilju razvoja PR. Izveštaji o opštem napretku poslovanja korisni su za jačanje dobrog imidža kompanije i razvoja odnosa sa javnošću.\nIzveštaji za menadžment bitan su instrument merenja i kontrole, kao i početna tačka za sva buduća planiranja. Izuzetno važno je identifikovanje korisnih mera – KPI koji će menadžmentu dati tačnu sliku svakodnevnog poslovanja. Odgovarajuće mere variraju zavisno od tipa organizacije i industrije. Zajedničko svima je da izabrani parametri i mere pomažu i objašnjavaju finansijske performanse kompanije. Kako nema striktnih pravila kada su u pitanju racio brojevi i tipovi izveštavanja, u finansijama se sklapa dobar izveštaj.\nDobar izveštaj mora da ima samo i jedino one podatke koji su menadžmentu potrebni prilikom odlučivanja, i to onda kada ih menadžment treba, u formi koja im treba, i koja im pomaže u razumevanju i stimuliše dalje akcije.\nInformacija je vredna ukoliko utiče na odlučivanje i vodi ka pravim i ispravnim akcijama. Vrednost informacije mora biti veća od njene cene. Cena dobre informacije meri se količinom angažovanog kapitala i vremena koje je utrošeno da bi se prava informacija pripremila. Jedino na ovaj način, kada je vrednost veća od troška, informacija ima smisao i svoju dodatu vrednost.\nFinansije moraju da razumeju procese poslovanja u kompaniji. Finansije moraju da analiziraju operativne korake i razmišljaju kreativno kada dođe do izbora najprikladnijeg indikatora performansi. Sve se više teži tome da finansije dobiju funkciju kliringa za sve informacije koje se dostavljaju menadžmentu, finansijske i nefinansijske. U tom smislu kompanije investiraju u planiranje poslovnih resursa (ERP) kao i svu drugu tehnologiju koja može pomoći da se postigne više.\nKoliko je kompanija jaka pokazuju softveri koje ona koristi, a koji treba da obuhvate što više poslovnih funkcija i da imaju mogućnost da se prilagode njenim konkretnim potrebama. Finansijski direktori moraju imati za cilj da usavrše i poboljšaju kvalitet upravljanja informacijama organizacije, ukoliko žele da ispune ambiciju svoje uloge i uticaja na donosioce odluka. Koliko dobro finansijski direktori vide kvalitet informacije koju proizvedu za menadžment, toliko dobro njihove organizacije koriste informacije kao pomoć prilikom odlučivanja.\nIzveštaj za menadžment moćno je sredstvo komunikacije u kompaniji pa se potrudite da govorite istim jezikom. Način na koji se informacija prezentuje treba da odgovara načinu na koji se ona prihvata. Sa kraćim rokovima i hitnijim zahtevima, izveštavanje napušta svoju pisanu formu i sve češće ima neki novi vizuelni i mobilni oblik. Dostupan je veliki broj mobilnih instrumenta sa različitim funkcijama.\nPotrebno je fokusirati se na najmanji broj alata koji na što bolji način odgovaraju zahtevima analize, a nikako suprotno! Provesti ma-nje vremena u proveri podataka, umesto u analizi sadržaja. Postaviti sistem izveštavanja sa jasno definisanim koracima, odgovornostima i rokovima dostavljanja što će omogućiti brzu reakciju na svaku promenu zahteva.\nBalansiranje istorijskih i budućih performansi sledeći je uslov dobrog izveštavanja. Da bi slika bila kompletna, neophodno je integrisati i nefinansijske indikatore koji se odnose ne samo na tržišno okruženje, već i na sistem vrednosti unutar kompanije. Upravljačke informacije koje uključuju i informacije sa tržišta odličan su reper za merenje performansi.\nIzgled, sadržaj i grafikoni u izveštaju veoma su važni jer bitno utiču na čitanje informacije.\nHarmonizovati i integrisati sistem izveštavanja. Potrebno je postaviti standardizovane principe koji će pomoći boljem razumevanju procesa i njihovih rezultata. Sadržaj izveštaja mora imati logičku strukturu, uzimajući u obzir karakteristike kompanije.\nJednostavnost i prepoznatljivost su glavni!\nI na kraju, manje je bolje. Nemojte da uvek slušate savet dr Macure – Ne oblačite se slojevito!\n« Izmerite uspeh menadžera u odabiru radne snage 4 osobine koje bi trebalo da imate da biste dobili posao ili napredovali »


Premijer Crne Gore Duško Marković predstavio je javnosti drugi paket ekonomskih mjera podrške građanima i privredi koji je Vlada danas usvojila i čiji je fiskalni efekat 71,4 miliona evra\nAnalitičar “Forbsa”: Ukidanje sankcije Rusije promjeniće sve\nVAŠINGTON, Ukidanje sankcija Rusiji “promjeniće sve“ za zapadne investitore, ocjenjuje analitičar “Forbsa“ Kenet Rapoz, uz objašnjenje – zašto?\nVučić: Dobri rezultati u teškim uslovima\n19.01.2016. / 15:32\nBEOGRAD, Premijer Srbije Aleksandar Vučić rekao je da je država napravila dobre rezultate u teškim uslovima u kojima cijeli svijet uvodi vanredne ekonomske mjere i smanjuje plate.\n18.01.2016. / 12:13\nPARIZ, Francuski predsjednik Fransoa Oland izjavio je danas da je Francuska u “vanrednom ekonomskom stanju”, i poručio da je vrijeme za redefinisanje ekonomskog i socijalnog modela, javlja američka agencija AP.\nRusija: Potvrđene dodatne ekonomske mjere protiv Ankare\n30.12.2015. / 10:41\nMOSKVA, Ruski premijer Dmitrij Medvedev potpisao je danas uredbu o primjeni dodatnih ekonomskih mjera protiv Turske od 1. januara, navodi se u saopštenju pres-službe kabineta ministara.\nTurska ekonomija trpi velike gubitke\n08.12.2015. / 7:00\nANKARA, Scenario najgorih odnosa, odnosno “nultih odnosa” sa Rusijom, koštaće Tursku oko devet milijardi dolara, ocijenio je potpredsjednik turske vlade Mehmet Šimšek.\nEkonomske mjere protiv Moskve imaće negativan uticaj na ekonomiju\n31.07.2014. / 17:00\nPARIZ, Francusko-ruska privredno industrijska komora izrazila je danas duboko žaljenje zbog toga što je EU uvela sankcije protiv ruske ekonomije, navodi se u deklaraciji koja je objavljena na sajtu ove organizacije.\nKrstić: Ekonomske mjere će koštati 140 miliona evra\n13.05.2014. / 9:54\nBEOGRAD, Ministar finansija Srbije Lazar Krstić najavio je danas agresivne mjere protiv sive ekonomije, ukazavši da tu leži potencijal za popunu budžeta u vrijednosti od 500 do 700 miliona evra godišnje.\nCrnobrnja: Rebalans budžeta prvi test za ekonomske mjere\n28.04.2014. / 7:30\nBEOGRAD, Profesor Fakulteta za ekonomiju, finansije i administraciju u Beogradu Mihailo Crnobrnja ocijenio je da će prvi test za najavljene ekonomske mjere u Srbiji biti rebalans budžeta, ali i usvajanje Zakona o radu.\nKrstić: Bolji standard krajem 2014.\n26.11.2013. / 7:15\nBEOGRAD, Ministar finansija Srbije Lazar Krstić kaže da će se efekti ekonomskih mjera Vlade Srbije osjetiti na poboljšanju životnog standarda građana krajem naredne i u 2015. godini.\nStros Kan predlaže ekonomske mjere 26. novembra\n22.11.2013. / 9:18\nBEOGRAD, Savjetnik Vlade Srbije Dominik Stros Kan trebao bi 26. novembra državnom rukovodstvu predočiti plan poteza za oporavak srpske ekonomije.\nDačić: Privreda imala malo koristi od investicionih kredita\n01.11.2013. / 9:45\nBEOGRAD, Srbija je uzela veliku sumu kredita iz inostranstva, pretežno investicionog karaktera, od kojih se očekivalo da će podstaći javne radove u zemlji, ali oni nisu donijeli ni jedan odsto privrednog rasta, niti rast industrijske proizvodnje, izjavio je Ivica Dačić,\nMihailo Crnobrnja: Udariti i na bogate\n14.10.2013. / 7:27\nBEOGRAD, Ekonomske mjere koje je Vlada Srbije predstavila daće sigurno neke efekte, ali je pitanje da li će to biti dovoljno. Težište ovih mjera je na fiskalnoj konsolidaciji odnosno sređivanju javnih finansija, a naši najveći problemi su ogromna nezaposlenost, loša


POLITIKA: DOBAR MESAR, NEPOŽELJAN PREDSEDNIK SINDIKATA | ASNS\nPosle osam meseci rada, mesaru Stefanu Joviću kompanija „Deleze Srbija” nije produžila ugovor, a Asocijacija slobodnih i nezavisnih sindikata uverena da je to zbog njegovog sindikalnog angažmana\nDo pre nekoliko dana Stefan Jović iz Beograda radio je kao mesar u „Maksi” prodavnici „Deleza Srbije”. Pošto mu je ugovor o radu na određeno istekao, ta kompaniji odlučila je da mu ne produži radni angažman. Posle osam meseci, takva odluka menadžmenta Stefanu je bila izuzetno čudna jer je, kako tvrdi, konkurs za mesare, koji su inače deficitarni na tržištu rada, u toj kompaniji stalno otvoren. Obaška to što je pre izvesnog vremena imenovan i za predsednika sindikata ASNS „Delez”. Na vest da njihovom doskorašnjem povereniku nije produžen ugovor, oštro je reagovala i Asocijacija slobodnih i nezavisnih sindikata, tražeći od Ministarstva za rad i Vlade Srbije zaštitu ustavnom zagarantovanog prava na slobodu sindikalnog udruživanja. Jer, u asocijaciji su uvereni da ovom radniku ugovor nije produžen zbog njegovog sindikalnog angažmana.\nPoslodavci traže mesare\nPrema podacima Nacionalne službe za zapošljavanje, za prva četiri meseca ove godine poslodavci su podneli 389 prijava za zapošljavanje mesara. U istom vremenskom razmaku preko biroa rada zaposlena su 323 mesara. Zaključno sa 30. aprilom ove godine, na evidenciji NSZ-a nalaze se 1.363 nezaposlena mesara.\n– Niko iz „Deleza” neće reći da Stefanu Joviću ugovor nije produžen zbog toga, ali je to ipak očigledna stvar. Ostaje nejasan potez te kompanije, jer je Stefan imao samo najviše ocene u svom radu, a uz to je obavljao i posao koji je deficitaran na tržištu rada. Sada „Delez” kaže da nema potrebu za njegovim ponovnim angažovanjem, pa se pitamo kako to odjednom. Po nama, on je faktički dobio otkaz, jer se usudio da formira sindikat – objašnjava Ranka Savić, predsednica ASNS-a.\nKao mesar, Stefan Jović je radio u „Delezu” osam meseci, a ugovor o radnom angažmanu istekao mu je 11. maja. Tvrdi da nikada nije imao rasprave sa pretpostavljenima, kao i da je dobijao najvišu ocenu za rad u kompaniji, ali da je sve krenulo u drugačijem smeru od očekivanog kada je postao predsednik sindikata.\n– Kada je Ministarstvo za rad sredinom februara odobrilo rad sindikata, poslovodstvo u „Delezu” počelo je u mom radu da traži „dlaku” u jajetu. Non-stop su proveravali da li održavam higijenu dela u kojem radim kako treba, da li imam istaknuto ime na radnoj kecelji… Očigledno im je smetalo moje sindikalno delovanje ali nam, eto, kada smo im tražili, nisu zauzvrat obezbedili radni prostor niti su odgovorili na pitanja oko kolektivnog ugovora – ističe Jović.\nU „Delezu Srbija” podsećaju da Asocijacija slobodnih i nezavisnih sindikata nesmetano funkcioniše u okviru kompanije od 18. februara 2019. Sa sindikatom organizacije „Delez Srbije”, koji postoji od 2012, kompanija ima potpisan kolektivni ugovor i više od 40 odsto zaposlenih su njegovi članovi, tvrde u „Delezu”.\n– Kompanija u potpunosti poštuje sve zakonske propise koji se tiču sindikalnog organizovanja. Zaposleni su članovi dva sindikata i veoma su aktivni u rešavanju pitanja koja su u domenu rada sindikata – objašnjavaju u toj kompaniji, ali ne preciziraju da li imaju dovoljan broj mesara, niti koliko njih radi u celom sistemu u Srbiji.


(VIDEO) Nastavljena uspešna praksa u Kuli – obezbeđene stipendije za 72 studenta - www.025.rs\nwww.025.rs / KULA / DRUŠTVO / (VIDEO) Nastavljena uspešna praksa u Kuli – obezbeđene stipendije za 72 studenta\n(VIDEO) Nastavljena uspešna praksa u Kuli – obezbeđene stipendije za 72 studenta\nOpština Kula nastavlja sa praksom stipendiranja najuspešnijih studenata opštine. Tako je i ove godine raspisan konkurs na osnovu kojeg je stipendiju Opštine Kula dobilo 72 studenta. Svaki od studenata koji ima prosek iznad 9 dobijaće od opštine Kula mesečno 6.000,00 dinara što na godišnjem niovou iznosi 60.000,00 dinara. Svest o tome koliko su važni školovani stručnjaci za Opštinu Kula, lokalna samouprava je pokazala uvodjenjem upravo ovakvog načina stipendiranja i pomoći najboljim studentima, a po rečima predsednika Opštine Kula Velibora Milojičića, radi se na tome da ta sredstva namenjena za stipendiranje studenata budu još veća. Stav lokalne samouprave je da se sa ulaganjima u mladost i stručnost nastavi i dalje te svakako u narednom periodu Opština Kula može da očekuje nove uspešne i mlade stručnjake na novim radnim mestima.\nTags: opština kula, stipendiranje studenata, Velibor Milojičić\nPrigrevica dobija teretanu na otvorenom


Kreću predsezone: Kuda uz PCR, a kuda uz potvrdu o vakcinaciji? | 013 info\nB92/Tanjug\tPon, 05/04/2021 - 20:59\n"Grčka je do 19. aprila produžila dosta rigorozne mere zbog pandemije koronavirusa, a nakon ovog datuma očekuje se da krene pripremni deo sezone", kaže direktor Nacionalne asocijacije turističkih agencija Srbije (Juta) Aleksandar Seničić.\n"Ako ovo i krene, naši građani će moći da pređu u Grčku isključivo preko prelaza u Bugarskoj i isključivo uz negativan PCR test. Dakle, još uvek neće biti implementiran dogovor o priznavanju sertifikata o vakcinaciji", rekao je Seničić, prenosi Tanjug.\nNa pitanje da li je tačno da će Grčka refundirati troškove testiranja dece, Seničić kaže da to nije zvanično i da to nije odluka države, već predlog privatnog sektora u Grčkoj, pre svega hotelijera. "Oni na taj način žele da motivišu naše građane da putuju", dodaje Seničić.\nIstiče da bi se troškovi testiranja nadoknadili, na primer, vaučerima i da se o ovome i dalje vode razgovori.\nOn je precizirao da još nemamo sporazum sa Kiprom o priznavanju sertifikata za vakcinaciju, tako da uz dokaz o vakcinaciji i dalje nije moguć ulazak, već samo uz negativan PCR test. U povratku je neophodan dokaz o vakcinaciji ili negativan PCR test.\n"Hrvati prihvataju i negativan PCR test, kao i antigenski test", kaže Seničić.\n"Pratićemo situaciju, a počeli su i razgovori o priznavanju sertifikata o vakcinaciji sa Turskom. Ono što je važno da kažemo, Turci su takođe krenuli da se masovno vakcinišu Sinofarm vakcinom. Apsolutno ista stvar je i sa Egiptom", rekao je Seničić.\n"To treba da bude odlučeno na nivou države. Verujem da će i biti usvojeno, jer se radi o zahvalnosti našim građanima zbog vakcina", kaže Seničić.


Rakić: Zahtevamo da EU pređe sa reči na dela - Medija centar\n„Evropska unija i pet zemalja Kvinte su dali izjavu i jasno poručili svima u Prištini da referendum mora da se održi na prostoru Kosova u nedelju. Ne mogu sa sigurnošću reći da li će EU da ispuni svoje obaveze. Ovo je pitanje puta ulaska u EU. Ako imamo nekoga u Prištini ko se protivi procesu „Otvorenog Balkana“, za šta se zalaže predsednik Vučić, sada imamo i situaciju da nam ne dozvoljavaju da idemo nekim drugim putem, u EU. A, EU zahteva referendum od svih nas. Mi zahtevamo od EU da pređu sa reči na dela, dosta su pričali i obećavali, mi smo im verovali, posebno mi Srbi sa severa Kosova jer smo izašli na izbore 2013. godine upravo verujući u bolju budućnost i u taj evropski put. U nedelju će EU i Euleks pokazati svoje pravo lice“, naveo je Rakić i dodao da je stoga odgovornost EU veća.\n„Srbi žele da imaju osnovna ljudska prava, da se izjašnajavaju, da biraju i da budu birani. Tražimo ono što svi imaju, to nije nešto što mi tražimo a nemaju Albanci ili neka druga nacionalnost, već su to prava zagarantovana svim međunarodnim pravnim aktima“, poručio je Rakić.\n„Ako one traže od Kurtija i prištinskih vlasti da se referendum održi, a ne bude ga bilo, onda je pitanje šta će Brisel dalje preduzeti. Do sada je EU bila nema. Sada su izdali saopštenje u kojem pozivaju da se organizuje referendum. Videćemo šta će uraditi i nakon toga ćemo povlačiti svoje poteze“, rekao je predsednik Srpske liste.


Značajan doprinos pripadnika sokobanjske policije - Vesti Soko TV 14.01.2011.godine\nPripadnici sokobanjske policije su u periodu 2010.godine dali značajan doprinos na održavanju stabilnog javnog reda, zaštiti lične i imovinske sigurnosti građana i poslovima suzbijanja kriminaliteta, obezbeđenju brojnih javnih skupova, pružanju policijske pomoći-asistencija i u drugim aktivnostima\n14.01.2011.god. VEST – Značajan doprinos pripadnika sokobanjske policije\nPripadnici sokobanjske policije su u periodu 2010.godine dali značajan doprinos na održavanju stabilnog javnog reda, zaštiti lične i imovinske sigurnosti građana i poslovima suzbijanja kriminaliteta, obezbeđenju brojnih javnih skupova, pružanju policijske pomoći-asistencija i u drugim aktivnostima čiji je obim tokom 2010.godine znatno povećan u odnosu na predhodnu godinu, istakao u interviju, Bojan Milivojević, komandir policijske stanice u Sokobanji, koji je dao RTV Sokobanja.\n14. 01. 2011. VEST: AKCIJA DAVALASTVA KRVI\nRedovna zimska akcija dobrovoljnog davalaštva krvi, biće održana 18 januara u sokobanjskom Domu zdravlja u terminu od 8 do 15h. Ovom akcijom počeće Zimska kampanja dobrovoljnog davalaštva krvi koju Institut za transfuziju krvi sprovodi u 46 gradova. Kampanja počinje u Sokobanji koja je najuspešnija opština u državi, što se akcija dobrovoljnog davalaštva tiče, kaže stručni saradnik u Institutu za transfuziju krvi Srbije, Goran Suborić. U zimskom periodu je smanjen priliv krvi, a povećana je potrošnja. Sekretar Crvenog krsta Sokobanje, Milica Milenković poziva sve one koji mogu da daju krv da to i učine. "Pozivam sve one koji su zdravi i koji mogu da daju krv, da prevazidju sve svoje strahove i da se odluče na ovaj korak, jer strah nije dovoljno opravdanje da se ne učini ovo dobro delo", kaže Milica Milenković.\n14. 01. 2011. VEST: Od ponedeljka drugo polugodište\nZimski raspust za osnovce i srednjoškolce u Srbiji završava se u petak i učenici se vraćaju na nastavu u ponedeljak, 17. januara, kada počinje drugo polugodište. U sokobanjskoj Srednjoj školi „Branislav Nušić“ nastavu u prepodnevnoj smeni od ponedeljka, pohađaće učenici prvog i drugog a u popodnevnoj trećeg i četvrtog razreda.Prema kalendaru rada, za učenike osmog razreda drugo polugodište završava se 27. maja, odnosno 10. juna za učenike od prvog do sedmog razreda.Maturanti gimnazija raspuštaju se 20. maja, učenici završnih razreda trogodišnjih i četvorogodišnjih stručnih škola 27. maja, a ostali srednjoškolci na letnji raspust odlaze 17. juna.\n14. 01. 2011. VEST: Prosvetari najavili štrajk\nUnija sindikata prosvetnih radnika i Sindikat radnika u prosveti Srbije najavljuju potpunu obustavu rada 28. januara. Prosvetni radnici će, kako kažu, u štrajk stupiti zbog katastrofalnog stanja u prosveti i zbog toga što Vlada nije poštovala dogovor o povećanju zarada prosvetnih radnika. I Sindikat “Nezavisnost” najavljuje štrajk, ali umesto totalne obustave rada, članovi ovog sindikata skratiće časove na 30 minuta i to od 24. januara. Povećanje zarada po dinamici od dva odsto, koje je prosvetnim radnicima nedavno ponudilo Ministarstvo prosvete, ponižavajuće je za prosvetne radnike - rekao je potpredsednik Unije sindikata prosvetnih radnika Milorad Antić. Antić je izjavio da ovaj sindikat neće odustati od štrajka sve dok zarade u prosveti ne budu pratile inflaciju. Osim povećanja zarada, Unija sindikata zahteva i vraćanje jubilarnih nagrada koje su ukinute Zakonom o budžetu, a jedan od glavnih zahteva je i promena Zakona o osnovama sistema obrazovanja koji je, prema rečima Antića, doveo do toga da se prosvetni radnici osećaju obespravljeno. “Tražimo da budemo zaštićena lica, da se promeni Zakon o osnovnom sistemu obrazovanja koji je unakazio prosvetu. Dao je prava đaku da može da napusti čas, da može da gađa nastavnika, da može da pljuje nastavnika”, navodi Antić. Iako su najavili totalnu obustavu rada ukoliko ne budu ispunjeni njihovi zahtevi, u Uniji sindikata kažu da još nisu dobili nikakav odgovor iz Ministarstva prosvete.\n14.01.2011. V E S T – Podnošenje poreskih prijava elektronski\nPodnošenje poreskih prijava će od 1. juna ove godine, prema najavama Poreske uprave, biti moguće samo elektronskim putem, korišćenjem elektronskog potpisa, saopšteno je iz Privredne komore Srbije, uz napomenu da bi srpska privreda time trebalo da uštedi oko 600 miliona evra godišnje. Elektronsko podnošenje poreskih prijava makismalno štedi vreme, jer se ne čeka na šalterima, nego se sve obavlja iz kancelarije putem kompjutera. Nema papirologije, a mogućnost korupcije je eliminisana, navedeno je u saopštenju. Iz Centra Privredne komore Srbije za elektronsko poslovanje pozivali su privredna društva i knjigovodstvene agencije da što pre uzmu kvalifikovane elektronske sertifikate kako bi mogli da koriste elektronske potpise. Sertifikaciono telo Privredne komore Srbije izdalo je do kraja 2010. oko 1.000 kvalifikovanih elektronskih sertifikata, a do 1. juna ima dovoljno vremena da svi privrednici koji su u obavezi da podnose poreske prijave zatraže i na vreme dobiju kvalifikovane elektronske sertifikate, koji će im omogućiti korišćenje elektronskih potpisa.Kvalifikovani elektronski sertifikati dobijaju se u PKS besplatno, bez obzira da li je privredno društvo član komore ili ne,izjavio je direktor Centra Djuro Vojnović.\n14.01.2011. VEST – FK “Trebič”\nPrijateljska utakmica između FK “Trebič” i FK “Šumadija” 1903 iz Kragujevca odigrana je juče na pomoćnom terenu na Podini. Fudbaleri Šumadije savladali su ekipu “Trebič” rezultatom 4:0. Saradnja između FK”Trebič” i FK” Šumadija”1903 je odlična- utakmica je bila fer i korektna od samog početka, , kaže predsednik UO FK”Trebič” Dragan Nikolić. FK “Šumadija” 1903 trenutno se nalazi na pripremama u Sokobanji, sa dve selekcije: pionirska selekcija koja broji 22 igrača i kadetska sa 24 igrača. Trener kluba Slavoljub Kizić pored svih pohvala za gostroprimstvo i dobru saradnju sa našim igračima, posebno ističe i odlične uslove za treniranje.


SAD Strahuje od posledica izlaska Grčke iz evrozone | Kamatica\nPočetna > vest > SAD Strahuje od posledica izlaska Grčke iz evrozone\nSAD Strahuje od posledica izlaska Grčke iz evrozone\nTekst objavljen: 03.07.2015 11:27\nEkonomija SAD verovatno neće trpeti značajnije posledice zbog grčke dužničke krize, ipak u Vašingtonu strahuju od geopolitičkih posledica ukoliko Grčka, kao članica NATO, napusti evrozonu, izveštava nemački radio Dojče vele.\tGrčka se za vreme ratova u bivšoj Jugoslaviji pokazala kao faktor stabilnosti, a ona, takođe, predstavlja važnu raskrsnicu za izbeglice iz Avganistana, Iraka i Sirije.\nUkoliko Grčka, doživi potpunu finansijsku propast i napusti evrozonu, time bi jedan strateški tranzitni region mogao da postane nestabilan, navodi DW.\nU Vašingtonu postoji i zabrinutost da bi Grčka mogla da se obrati Moskvi i zatraži finansijsku pomoć i time izigra napore Zapada u stvaranju zajedničkog fronta protiv ruske intervencije u Ukrajini.\nRuski predsednik Vladimir Putin je Grčkoj već ponudio finansijsku pomoć tražeći zauzvrat dopuštenje za gasovod koji bi prolazio kroz Grčku, a levičarska vlada u Atini još razmatra ponudu, podseća DW.\n"Grčka se nalazi u opasnom susedstvu. Jedna od velikih prednosti ulaska Grčke u Evropsku uniju i evrozonu je bila da se Grčka jače poveže za srce Evrope", izjavio je bivši predstavnik SAD pri Međunarodnom monetarnom fondu Daglas Rediker.\nPolitički gledano Vašington u grčkoj krizi ima ograničene mogućnosti delovanja, ali putem odlučujuće uloge u MMF-u SAD mogu indirektno uticati na grčku krizu, smatra smatra Rediker.\n"MMF se izjasnio za delimično opraštanje dugova Evropljana. Utoliko je MMF za Grčku i ostale evropske vlade ujedno prijatelj i neprijatelj", ističe Rediker.\nSAD se, međutim, verovatno neće javno oglašavati sa savetima kako Evropljanima ne bi otežavali rešavanje krize, navodi Rediker.\n"Naravno da SAD imaju interes da evropska privreda bude stabilna. Ali ne mogu da odlučuju kako će Grci da vode svoje poslove", dodao je on.\nPrema većini kalkulacija sa Wall Street-a, bankrot Grčke bi tek u zanemarljivoj meri pogodio ekonomiju SAD, ipak berzanski indeks Dau Džons početkom sedmice pao je za dva odsto, što je najveći pad tog indeksa u protekle dve godine.\nPredsednik preduzeća Merk Investments iz San Franciska Aksel Merk smatra, međutim, da se eventualni grčki bankrot ne može uporediti sa situacijom iz 2008. kada je "postojala opasnost da propadne čitav finansijski sistem".\nOd 2012. u evrozoni su sprovedene važne strukturne reforme, tako da najveći deo grčkih dugova sada snose nadnacionalne institucije poput MMF-a, Evropske centralne banke i EU, pa postoji mali rizik da eventualna finansijska propast Grčke probije granice evrozone i proširi se preko Atlantika, rekao je Merk za DW.\nekonomija USA wall street grčka kriza Grčka finasijski sistem


Opštinari „dobrovoljno“ odustali od većih plata - JuGmedia\nNIŠ –Samo jedan dan nakon što su doneli odluku da sebi povećaju plate za 30 odsto, funkcioneri gradske opštine Crveni Krst su se predomislili i povukli odluku o povećanju zarada.\nPrema prvobitnoj odluci opštinskog Odbora za mandatno imunitetska pitanja trebalo je da bude povećana plata predsedniku GO Crveni Krst Miroslavu Milutinoviću, njegovom zameniku Zoranu Stojkoviću, predsedniku Skupštine Predragu Rajković i njegovom zameniku Goranu Milosavljeviću.\nNameru da sebi i svojim najbližim saradnicima poveća zarade predsednik opštine Miroslav Milutinović pravda time da čelnici ostalih niških gradskih opština primaju veće plate.\n„Svi primaju veće plate i mi smo samo hteli da usaglasimo Pravilnik sa njima. Čak nismo želeli povećanje od 30 odsto, nego povećanje od 15 posto“, kaže Milutinović.\nKako ističe Milutinović njegova plata, sa 40 godina radnog staža, trenutno iznosi 82 hiljade dinara.\n„Nakon primene novog Zakona o radu moja zarada biće umanjena tako da ću primati 64 hiljade dinara. Ne verujem da bilo koji drugi predsednik opštine u Srbiji ima toliku platu“, naglasio je Milutinović.\nOstali zaposleni u GO Crveni Krst takođe kategorično tvrde da su njihove zarade za 30 odsto manje od zarada zaposlenih u opštinama Medijana, Niška Banja, Pantelej i Palilula.\nNavode da je razlog ove razlike to što što su oni početkom godine poslušali preporuku Vlade Srbije da smanje plate, a ostale opštine nisu poslušale preporuku.\n31.07.2014. u 23:22\n“Rados srbin ide u vojnike, dva ga vuku, a trojica tuku…” Čak i tih 50 % je i previše, jer gotovo niko od njih /čast izuzetcima/ realno ništa i ne radi . Oni i nemaju poslove imaju funkcije, i ne primaju plate neko apanaže ko da su plemstvo hehehe


ALARM U PORTUGALIJI Sasuolo rešio da preotme Srbina - MaxBet Sport\nALARM U PORTUGALIJI Sasuolo rešio da preotme Srbina\nMarko Grujić bi rado ostao u Portu, ali pita se Liverpul (Foto: Beta/AP)\nU situaciji kada dve strane ne mogu da se dogovore, mogla bi da profitira treća. Otežu se u beskraj pregovori Portugalaca i Engleza, a tu situaciju lako bi mogli da iskoriste Italijani, koji su ozbiljno zagrizli za srpskog internacionalca.\nKVALIFIKACIJE ZA LIGU KONFERENCIJA: Kvota naše kladionice na pobedu Maribora protiv Urartua je 1.60. Meč počinje u 18:00.\nPorto bi voleo da kupi Marka Grujića, dopalo se Portugalcima kako je igrao prethodne sezone na Dragau kao pozajmljeni igrač, ali se cenjkaju sa Liverpulom oko obeštećenja. Poslednje informacije govore da su Englezi odredili 17.000.000 evra kao poslednju sumu na koju bi pristali, ali je “zmajevima” i to mnogo.\nSada se u igru ubacio – Sasuolo. Tako tvrdi poslovično dobro informisani italijanski novinar Fabricio Romano. Po njegovim saznanjima, sigurno je da će Manuel Lokateli napustiti zeleno-crne do kraja prelaznog roka, pominje se da je Arsenal ponudio za njega 40.000.000 evra, a u klubu su „snimili“ Marka Grujića kao njegovu zamenu i tim povodom su zvali Liverpul.\nPriča tek treba da se razvije narednih dana, ali pojavljivanje Sasuola u priči moglo bi da ubrza malo reakcije Porta, a Portugalci tvrde da bi i Grujić najviše voleo da nastavi karijeru u klubu u kojem mu je već sve poznato, da ne bi morao da ponovo prolazi kroz period adaptacije.\nMada, zov Serije A nikada i niko nije tek tako lako odbacio…\nTagovi:FK LiverpulFK PortoFK SasuoloMarko GrujićTop3\nKOPA LIBERTADORES Flamengo velikim korakom ka četvrtfinalu, muke po River (VIDEO)\nŠOK U ŠVEDSKOJ Srbin, nesuđeni reprezentativac, osuđen na 11 godina robije


Mihajlović: Zabrana ulaska srpskim zvaničnicima pokazuje nespremnost Prištine na dijalog | Ekspres.net\nMihajlović: Zabrana ulaska srpskim zvaničnicima pokazuje nespremnost Prištine na dijalog\n“Od Prištine smo videli do sada zabrane prometa hrane, lekova, rampe, sada su zamislili da zabranjuju i kretanje ljudi, u ovom slučaju srpskih zvaničnika. I šta su tim potezima postigli – samo su proizveli više nestabilnosti, rast nepoverenja i veći broj mladih ljudi koji će poželeti da svoju budućnost vide van ovog regiona”, navela je Mihajlovićeva u saopštenju za javnost.\nPovezane vesti – Dačić: Potez Prištine je još jedan šamar EU\n“Svima je jasno da je Priština uvodeći takse krenula pogrešnim putem jer su zabrane i barijere suprotne svemu čemu region i EU teže, jer ne mogu da proizvedu stabilnost i razvoj, već samo stagnaciju i sukobe. Zato je krajnje vreme da posle niza destabilizujućih poteza Priština počne da ukida barijere koje je uvela i vrati se dijalogu”, navodi Mihajlovićeva.\nTags dijalog prištine i beogradazabrana prometaZorana Mihajlović\nMihajlović:Izdato 725 elektronskih građevinskih dozvola Mihajlović: Država ne duguje izvođačima nijedan dinar Mihajlović: Na sahranu Mire Marković neka idu oni koje je zadužila Mihajlović: Svi smo mi radnici, svi smo na istom zadatku


Još 247 zaraženih i troje preminulih zbog virusa kovid 19 - Balkanska\nJoš 247 zaraženih i troje preminulih zbog virusa kovid 19\nU Srbiji je otkriveno još 247 pozitivnih slučajeva na korona virus, a preminule su još tri osobe, saopštila je danas zamenica direktora Instituta Batut Darija Kisić Tepavčević.\nOna je rekla na konferenciji za medije da su u prethodnih 24 sata testirane još 1.074 osobe, od čega je 247 bilo pozitivno, tako da do danas imamo 2.447 pozitvnih slučajeva, a hospitalizovano je 1.349.\nNa respiratoru je 108 pacijenata, rekla je Kisić Tepavčević. Kaže da je do 15 časova testirano ukupno 9.626 osoba. Od preminulih u poslednja 24 sata, dve osobe su bile muškog pola i jedna ženskog, a ukupno je do sada preminula 61 osoba.\n„Ukupna smrtnost je 2,49 odsto. Preminulo je 44 muškaraca i 17 žena, a prosečna njihova starost je 64,2 godine”, rekla je ona, prenosi Tanjug.\nPosle prethodna tri dana dosegli smo maksimum, koji će trajati još desetak dana, izjavio je epidemiolog Predrag Kon. „U ove dve nedelje, zaista, najrestriktivnije mere koje smo do sada planirali, treba i da se sprovode”, istakao je Kon na pres konferenciji.\nTo, kaže, ne znači da te mere zaista moraju da budu određene kao policijski čas, ali svakako moraju da se sprovode, a to su sve mere sprečavanja bilo kakvog kontakta u narednim nedeljama, jer je tada virus najagilniji i najsposobniji da se prenese preko ogromnog broja ljudi koji su „rezervoari”.\n„Sprečavanje kontakata je u toj situaciji apsolutno najvažnija, uključujući sve mere do sada”, rekao je Kon. On je upozorio i da nema više „igranja” sa tim kako se sprovodi izolacija, i to će se sada sprovoditi u bolničkim uslovima, jer su zato improvizovane bolnice i napravljene.\n„Napravljene su za izolaciju, da nam se ne bi desilo da nam se iz kućne izolacije, virus vrati nazad i uđe u populaciju. Ti ne sme da se desi”, rekao je Kon, prenosi Tanjug.\nKisić-Tepavčević: Dezinformacije troše vreme\nZamenica direktora instituta „Batut” Darija Kisić-Tepavčević istakla je danas da je, u aktuelnoj situaciji, nepotrebno da se usmeravaju snage na dokazivanje da je neko izneo informacije koje su apsolutno netačne.\nOna je to rekla upitana za slučaj izveštaja novinarke portala nova. rs u vezi stanja u KC Novi Sad, izazvavši time uznemirenje kod javnosti, i pitanje da li u aktuelnoj situaciji, kada se lekari bore za život građana, neproverene informacije otežavaju njihov rad.\nKisić-Tepavčević je podsetila da se od početka borbe sa virusom stručnjaci svakog dana susreću sa novinarima u određeno vreme, prenosi Tanjug.\nTags: Korona, SRBIJA, zaraženi\nRuska vakcina protiv koronavirusa na preliminarnoj listi SZO


Takozvani Patriotski blok traži da Srbija hitno istupi iz Briselskog sporazuma - Naša Borba\nTakozvani Patriotski blok traži da Srbija hitno istupi iz Briselskog sporazuma\nSrpski pokret „Dveri” i „Patriotski blok” ocenili su danas da prištinske vlasti ne bi podnele zahtev za prijem u Savet Evrope da nemaju podršku vodećih zemalja članica Evropske unije i da je ta situacija u potpunosti ogolila svu neodrživost pozicije Srbije u pregovaračkom procesu. Smatraju da odgovor Srbije na zahtev Prištine mora biti momentalno istupanje iz Briselskog sporazuma i iniciranje vraćanja pregovaračkog procesa pod okrilje UN-a.\n„Sve ostalo je izdaja nacionalnih interesa i prepuštanje Kosova i Metohije i srpskog naroda u ruke albanskih secesionista i terorista”, navedeno je u saopštenju, prenela je Beta.\nPatriotski blok smatra da je sada očigledno da implementacija Briselskog sporazuma i učešće u pregovorima sa Prištinom pod okriljem EU, čija je ubedljiva većina članica priznala nezavisnost takozvanog Kosova, vode ka potpunom gubitku suvereniteta.\n„Jasno da se Priština ne bi odlučila na ovakav korak da nemaju podršku vodećih zemalja članica Evropske unije koja je, protivno rezoluciji 1244 i uz žalosnu činjenicu kakva je saglasnost srpskih vlasti, preuzela sudbinu Kosova i Metohije u svoje ruke”, saopštile su Dveri.\nU saopštenju je rečeno da „Srbija više ni jedan dan ne sme učestvovati u procesima koji generišu razgradnju njenog suvereniteta na prostoru Kosova i Metohije i ugrožavanje vitalnih nacionalnih interesa”.\nPrethodni tekstTela ruskih vojnika dopremljena do Kijeva\nSledeći tekstPOLJANSKI JASNO PORUČIO SVETU: Sada se sve menja, Finska i Švedska ulaze u neprijateljski savez


Jak zemljotres u Skoplju, treslo se i Vranje - InfoVranjske\nJak zemljotres u Skoplju, treslo se i Vranje\nZemljotres magnitude pet stepeni po Rihterovoj skali dogodio se u 15.10 u Skoplju, a podataka o eventualnim posledicama još nema, rekli su u Republičkom seizmološkom zavodu Srbije.\nZemljotres je uznemirio i žitelje Vranja, posebno one koji žive na višim spratovima.\nEpicentar je bio na dubini 10 kilometara u okolini Skoplja, a glavni grad Makedonije jutros su takođe pogodila dva slabija zemljotresa snage 3,7 i 2,3 stepena, rekao je agenciji Beta dežurni seizmolog Dejan Dragojević.\n– Potres snage pet stepeni osetio se i u Vranju, Kruševcu, Zaječaru, Nišu pa i Beogradu, uglavnom na višim spratovima – rekao je Dragojević i dodao da o eventualnoj šteti još nema podataka.\nPrvi potres u Skoplju osetio se jutros u 6.58, a drugi, slabiji, u 6.59, sa epicentrom tri kilometra severoistočno od Skoplja na maloj dubini od dva kilometra, kod sela Creševo.\nPrirodno-matematički fakultet u Skoplju saopštio je da je jači bio magnitude 3,9 stepeni po Rihterovoj skali.\nLokalni mediji su preneli da su zemljotresi uznemirili stanovništvo, a seizmolozi su rekli da nema mesta panici.\nPodsetimo da je 26. jula 1963. godine Skoplje pogodio katastrofalni zemljotres u kome je nastradalo preko 1.000 stanovnika glavnog grada Makedonije, a oko 3.000 je zadobilo lakše i teže povrede.


CVIJANOVIĆ: ZA PROVOĐENJE REFORMI POTREBNA PODRŠKA MEĐUNARODNIH FINANSIJSKIH ORGANIZACIJA | InicijativaTV\nitvteam 19th Apr, 2015 994 0 0\nPredsjednica Vlade Republike Srpske Željka Cvijanović i ministar finansija Zoran Tegeltija, u okviru proljetne skupštine Međunarodnog monetarnog fonda (MMF) i Svjetske banke koja se održava u Vašingtonu, nastavili su i danas razgovore sa rukovodstvom ovih međunarodnih finansijskih institucija.\nNa sastanku sa predstavnicima MMF-a bilo je riječi o opštim kvalifikacijama i parametrima, a prilikom posjete Misije MMF BiH krajem ovog mjeseca razgovaraće se o detaljima eventualnog budućeg aranžmana, saopćeno je iz entitetske vlade.\nCvijanović je naglasila da je RS-a opredijeljena da sprovodi reforme, koje su sadržane u Ekonomskoj politici, te da su dva seta reformskih zakona upućeni u parlamentarnu proceduru, a da je u pripremi i treći set reformskih zakona.\nTakođer, istakla je da je za sprovođenje reformi potrebna stabilnost, što podrazumijeva i finansijsku stabilnost i da se u tom smislu očekuje podrška upravo ovih međunarodnih finansijskih organizacija sa kojima je i do sada bila dobra saradnja.\nPo pitanju saradnje sa Internacionalnom finansijskom korporacijom (IFC) Svjetske banke razgovarano je o načinima nadogradnje ranijih projekata, ali isto tako i o otvaranju mogućnosti za saradnju u nekim novim oblastima.\nDosadašnja saradnja sa IFC grupacijom Svjetske banke zasnivala se na različitim zajedničkim projektima na unaprjeđenju poslovne klime.\nIskazana je zainteresovanost za zajedničku saradnju i u budućem periodu na projektu energetske efikasnosti, kao i interesovanje i spremnost da se obezbijedi finansiranje i podrška u oblasti putne infrastrukture i u oblasti energetike.\nCvijanović je naglasila da su predstavnici Svjetske banke iskazali interesovanje po pitanju podrške rastu i zapošljavanju, a što su glavne odrednice i Ekonomske politike Republike Srpske za 2015. godinu i svih reformskih zakona koji su u pripremi i uskoro će biti upućeni u parlamentarnu proceduru.\nTakođer, važna nam je i oblast zdravstva gdje već imamo određena dobra iskustva i saradnju sa Svjetskom bankom i oni su rekli da su i dalje zainteresovani za tu saradnju i očekujemo da nastavimo da razgovaramo o tim temama sa puno više detalja nego do sada i u krajnjem slučaju da čujemo direktno i od najviših rukovodilaca Svjetske banke koje su to prioritetne oblasti i na koji način podrška koju oni daju može poslužiti ukupnoj podršci aktivnostima na kojima radimo u Republici Srpskoj na ekonomsko-socijalnom planu, izjavila je Cvijanović i dodala da postoji čitav niz projekata koji se mogu zajednički odnositi i na Federaciju BiH i na Republiku Srpsku.\nIstakla da su predstavnici Svjetske banke jasno ispoljili zabrinutost zbog problema na nivou BiH kada u Parlamentarnoj skupštini BiH nisu ratifikovali sporazum o kreditnom zaduženju što se prvi put desilo Svjetskoj banci. Posebno, što je blokada na nivou BiH usljedila nakon što su Republika Srpska i FBiH ispunile svoje predviđene obaveze, saopćeno je iz Vlade RS-a.\nNSRS danas o socijalnom zbrinjavanju radnika\nitvteam\t 21st Apr, 2015 856 Views\nRazmatranjem informacije o realizaciji Strategije razvoja obrazovanja Republike Srpske 2010.-2014. godine, za prošlu godinu, u Banjoj Luci će danas biti nastavljena treća sjednica Narodne skupštine Republike...\nSASTANAK PREDSTAVNIKA OBA DOMA PARLAMENTA FBiH i SAVEZA OPĆINA I GRADOVA\nitvteam\t 19th Apr, 2015 869 Views\nSastanak između predstavnika oba Doma Parlamenta Federacije Bosne i Hercegovine i Saveza općina i gradova Federacije Bosne i Hercegovine (SOGFBiH) na kojem će biti razmatrani mogući modaliteti suradnje i oblasti z...


KRAJ SAGE - Partizan otkrio detalje ugovora sa Šenženom! - Sportske.net\nKRAJ SAGE - Partizan otkrio detalje ugovora sa Šenženom!\nKamerunski internacionalac Abubakar Oumaru dobio je "zeleno svetlo" za transfer u kineski Šenžen, a Partizan je pored dobre zarade uspeo da izdejstvuje i procente od sledeće prodaje.\nSaopštenje iz Humske - Ko i zašto remeti atmosferu pred derbi?Tomićeve rokade - Šest promena za derbi!Prekršajni postupci protiv "večitih" i OFK BeogradaKralj: "Partizanova nakaradna sezona"Ćurković ''nije čuo'' uvrede od strane ''Grobara''!\nSportski direktor Partizana Ivica Iliev rekao je danas da je taj fudbalski klub odlučio da proda napadača Abubakara Oumarua kineskom klubu Šendžen.\n"Posao nije završen, ali je odluka doneta. Prvu ponudu Šendžena od 800.000 evra smo odbili, bili smo rešeni da zadržimo Abubakara, čak smo mu ponudili i novi ugovor, ali on je insistirao na odlasku", rekao je Iliev agenciji Beta.\nNajbolji strelac crno-belih u evropskim takmičenjima odbio je da nastupi u meču sa OFK Beogradom, posle čega su čelnici Partizana doneli odluku da ga prodaju.\n"Kada je odbio da igra, trebalo je da bude suspendovan... Stigla je nova ponuda kineskog kluba od milion i 200.000 evra, što smo prihvatili. Izdejstvovali smo i da dobijemo 15 procenata od naredne prodaje Abubakara", dodao je Iliev.\nKamerunac je u Partizan došao prošle godine, a vraća se u Kinu gde je igrao od 2006. do 2008. godine. U novom klubu Abubakar bi trebalo da zarađuje 450.000 evra na godišnjem nivou.\nOn je u karijeri nastupao i za Crvenu zvezdu, OFK Beograd, Vojvodinu i Beveren.


Roboti bi mogli da počnu da ubijaju ljude zato što „misle da je to smešno“ - Sputnjik Srbija\nRoboti bi mogli da počnu da ubijaju ljude zato što „misle da je to smešno“\n© Foto : Sony Pictures Releasing CIS\n15:46 02.04.2019 (osveženo 16:18 02.04.2019) Preuzmite kraći link\nNapredak robotike u cilju olakšavanja i poboljšanja života u 21. veku bio je izuzetan poslednjih 10 godina, ali je koncept razgovora i komunikacije posebno zadavao muke naučnicima.\nMeđutim, sada se čak pojavila teorija da bi učenje veštačke inteligencije složenosti ljudskog jezika moglo da bude opasno.\nKiki Hempelman, kompjuterski lingvista koji izučava humor, tvrdi da bi roboti mogli da počnu da ubijaju ljude, jer „smatraju da je to smešno“ ukoliko stvari krenu naopako, piše britanski „Ekspres“.\n„Veštačka inteligencija nikada neće razumeti šale kao ljudi. Oni nemaju potrebu za humorom i potpuno promašuju poentu — kontekst“, rekao je on i dodao:\n„Podučavanje veštačke inteligencije humoru može biti opasno jer mogu prepoznati humor tamo gde ga nema i obrnuto, upotrebiti ga tamo gde nikako nije prikladno. Mogli bi čak da počnu da ubijaju ljude smatrajući to kao nešto smešno“, prenosi „Alo“.\nIpak, dr Tristan Miler, kompjuterski naučnik i lingvista na Tehnološkom fakultetu u Nemačkoj, nešto je pozitivnijeg stava.\n„Granice veštačke inteligencije su gotovo neograničene i buduća tehnologija bi mogla biti dovoljno napredna da roboti mogu da nauče da prepoznaju sarkazam, pa čak i različite jezike“, rekao je.\nMeđutim, on priznaje da je nauka još daleko od toga i da roboti nemaju „pravo znanje o stvarnom svetu“ da bi mogli da komuniciraju koristeći šale.\n„Kreativni jezik, a naročito humor, jedna je od najtežih stvari za prihvatanje i razumevanje veštačke inteligencije“, rekao je.\nrobot, ubijanje, ljudi


BH Airlines: Sarajevo - Beograd - Aviokarta.net\nVesti » BH Airlines: Sarajevo – Beograd\nBosanskohercegovačka nacionalna avio kompanija B&H Airlines uspostaviće u ponedeljak 17. maja po prvi put redovan avio saobraćaj na relaciji Sarajevo – Beograd – Sarajevo. Avioni B&H Airlines-a tipa ATR 72, kapaciteta 66 putničkih sedišta, leteće na ovoj relaciji svim danima sem subote, sa polaskom iz Beograda u 13, odnosno 14 časova, i polaskom iz Sarajeva u 11.30 časova. Letovi će funkcionisati po principu low-cost evropskih kompanija, a tarife će se kretati od 19 eura za putovanje u jednom smeru i od 29 eura za povratnu kartu plus putničke taxe. Putnicima će preko sarajevskog aerodroma biti ponudjeni konekcijski letovi za više evropskih destinacija, saopštio je Orhan Hodžić, predsednik kompanije Oki Air International, koja je generalni prodajni zastupnik za Republiku Srbiju.\nB&H Airlines ima višegodišnju saradnju na bazi code-share letova sa srpskom nacionalnom avio kompanijom Jat Airways, koju će na obostrano zadovoljstvo nastaviti da unapredjuje i u budućnosti. Svakodnevnim letovima iz Sarajeva i obratno, B&H Airlines će dopunjavati Jat Airways-ove letove putnicima iz Bosne i Hercegovine, zbog kojih su gore navedene satnice letova idealne za dalje konekcije preko beogradskog aerodroma „Nikola Tesla“.\nPodsećanja radi, B&H Airlines je nacionalna avio kompanija Bosne i Hercegovine, osnovana devedestih godina u Sarajevu i do 2005 godine zvanično je poslovala pod imenom Air Bosna, kada je prestruktuirana i kada je nastavila da posluje pod novim imenom. Prošle godine država je prodala 49% vlasništva turskoj nacionalnoj avio kompaniji Turkish Airlines, koja je time postala suvlasnik avio kompanije i kojoj je namjera da dalje oplemenjuje rad ove perspektivne kompanije. Danas flotu čine 4 aviona i to 2 Atr-72, 1 Boeing 737-400 i 1 Airbus A319.\nAvio karte za letove B&H Airlines-a će biti u prodaji u poslovnici kompanije na beogradskom aerodromu, kod svih agencija članica IATA u Republici Srbiji, kao i na web stranici www.bhairlines.ba. Kompanija Oki Air International iz Beograda je pored B&H Airlines-a, u Republici Srbiji poznata i kao generalni prodajni zastupnik slovenačke nacionalne avio kompanije Adria Airways.